url: =Laithiangtho Dokna (Jeremiah 51-52) ~ Thu Tatuam (Siyin News)\nLaithiangtho Dokna (Jeremiah 51-52)\nFriday, May 29, 2015 Laithiangtho Dokna No comments\n1. TOPA in Babylonia lal sak tu in bang hi ziam?\na. Ngalsimna piang sak\nb. Mei taw hal\nc. Vuipi va sak\n2. TOPA in Babylonia sia ama ii bang ci ziam?\na. Doai ngam\n3. TOPA in Babylonia taw kisai abang sia "na mu tu hi" ci ziam?\na. Phu alaak\nb. Israelte athalup\nc. Kumpipa maizumna\n4. TOPA in Babylonia te ii ngunte bang hi sawm ziam?\na. Khang sak tu\nb. Kang sak tu\nc. Ngu piang sak\n5. Babylon siat natu thu lai asimh sia akua ziam?\n6. Babylon siat natu thu lai asim zawk ciang alai sia bang hi tu ziam?\na. Vawk tu\nb. Mei taw hal tu\nc. Suang taw khit in ngun sung khia\n7. Babylonte in Zedekiah uk Judah ngam kumbangza uumci ziam?\na. Kumh 3 dektak\nb. Kumh 7 dek tak\nc. Kumh 1 le lang\n8. Zedekiah sia Babylon ngalkapte in adel ciang ___ hi.\na. athinna in kap\nb. a ngalkapte in taisan\nc. thinkiam ngawl in do\n9. Biakinn, kumpi inn le Jerusalem khuasung uliante inn ahal sia akua ziam?\n10. Babylon kumpipa in mihing bangza sat lumh ziam?\n11. Judahte bangza Babylon ah sal in ki paipui ziam?\nb. 12, 000\nc. 34, 000\n12. A kua in Jechoiachin sia khuangaihuai sa in suataak ziam?\nBabylonia tungah Thukhen Thuana\n1TOPA in ci hi, “Babylonia le a mihingte lal sak tu in vuipi ka va sak tu hi. 2Vuipi in taangphaw a seamkeak bangin Babylonia susia tu in ngamdang mite ka puak tu hi. Tua suksiatna ni a thet ciang, amate in mun theampo pan sim tu a, a ngam sia a kol in nusia tu uh hi. 3A ngalkapte a thalkap tu le a thik puan a silh tu hun pia heak vun. A tangvalte khoaikhe heak vun! A ngalkap buppi mon vun. 4Amate sia a khuapi sung lampi tungah kiliam sak tu a, thi tu uh hi. 5Amate in Israel ii a Thiangtho Pa, Keima tungah hong khial zo ahitazong Keima, TOPA Pathian Vaanglianbelpa in Israel le Judah ka taisan bua hi. 6Babylonia panin tai vun! Na suatak natu in tai vun! Babylonia ii khialna hangin thipui heak vun. Keima in tu in a tungah phu ka la a, a kiphu bangin daan ka pia hi. 7Babylonia sia leitung buppi zu a kham sak ka khut sungah a om kham hai khat bang ahi hi. Minamte in a zu ne in a thin am uh hi. 8Babylonia sia thakhat thu pukin kisiacip sak hi! Ama kaa vun! A liam ma bawl natu in zatui la vun; dam zo thei lai tha tu hi. 9Tua munah a teang ngamdang mite in, ‘Babylonia hu tu in ka hanciam uh hi. Ahihang hai lei zo hi. Tu in nusia in ih ngam zuan kik ka tawng. Pathian in Babylonia sia a tha neiza theampo taw daan pia zo a, sia dipdeap sak zo hi,’ ci uh hi”.\n10TOPA in ci hi, “Ka mite in, ‘TOPA in ih thumaan nate lak zo hi. Pai in TOPA ih Pathian ii nasepte Jerusalem mite tungah son ka tawng’ ci in au uh hi”.\n11TOPA in Babylonia suksiat tu a sawm hu in Media kumpite hanthawn hi. A Biakinn a suksiat hu in ama in hi bangin phulam tu ahi hi.\nNgal a sim ngalkapmaang te in, “Na thaltang hiam vun! Na lum uh la in kithoai vun! 12Babylon ii luphungte sim tu in lim lak vun. Phualcingte belap in thahat sak vun! Ngalvil koi vun! Ngalte a bulu tu in ngalkap koi vun!” ci in thupia hi.\nTOPA in Babylonia mihingte tungah ka vawt tu hi a ci sia vawt zo hi. 13Tua ngam in ngun tam mama nei a, sum hau mama hi, ahihang ama hun bo zo a, a nuntakna khauzam sia kisaattan zo hi. * 14Vaanglianbelpa TOPA in Babylonia sim tu in mihing tam mama, khaumaw honpui bangin paipui tu a, ngalzawna taw amate au tu uh hi ci in a nuntakna taw kiciam hi.\nPathian Pokna La khat\n15TOPA in a vaangletna taw leitangh vawt a;\nama ciimna taw leitung bitphua in vantungte phal hi.\n16Ama ii thupiakna taw in vantung ah tuite hawk a;\nama in leimong panin meeite paipui hi.\nAma in ngua sungah khualeng leng sak a,\na bumngua kholna inn panin vui va sak hi.\n17Hisia a mu uh ciang, mihingte thin am in mamaw uh hi;\nMilim a vawtte kimaizum sak hi.\nBanghangziam cile amate ii vawt milimte sia,\na maan ngawl pathian hi a, nuntakna nei ngawl hi.\n18Tuate sia manh nei ngawl a, etsat tu ahi hi;\nTOPA ii amate daan pia tu hong pai ciang amate kisia sak tu hi.\n19Jacob ii Pathian sia amate bang hi ngawl hi;\nAma sia na theampo a vawtpa hi a,\nama mi tatak tu in ama in Israel teal zo hi.\nAma min sia Vaanglianbelpa TOPA ahi hi.\nTOPA ii Sek\n20TOPA in ci hi,\n“Babylonia awng nang sia ka sek na hi a, ka ngalhiam na hi hi.\nMinamte le kumpi ngamte sukcip natu,\nSiphu le a tungah a tote sukthap natu,\nNgalleang le a leang hawlte sukthap natu,\npate le numeite thalup natu,\nKhanghaamte le khangmoite thalup natu,\ntangvalte le ngaknute thalup natu,\ntuucingte le a tuu honte thalup natu,\nlothote le a lotho siphute thalup natu,\nukpite le uliante sukcip natu in nang kong zangh hi”.\nBabyloniate Daan piakna\n24TOPA in ci hi, “Jerusalem tungah siatna a vawtte theampo hu in Babylonia le a mite tungah phu ka laak sia na mu tu uh hi. 25Babylonia awng, nang sia leitung buppi a susia muallian khat taw na kibang hi, ahihang Keima, TOPA in na ngal ka hi hi. Nang kong man tu a, lei taw kong kikim sak tu a, vut kong suak sak tu hi. 26Ninthuk na suak tu a nang sung panin suangte khat zongh inn sak natu in kizangh kik nawn ngawl tu hi. A tawntung in senneal ngam khat bang na hi tu hi. Keima, TOPA in ka ci zo hi.\n27“Ngalsim natu in heak sakna lim pia vun! Minamte ii zaak thei tu in lemle tum vun! Babylonia sim tu in minamte kithoai sak vun! Ngalsim tu in Ararat ngam, Minni ngam le Ashkenaz ngamte son vun. Ngalsim lampui tu in ngalkap mang khat see vun. Khaumaw hon khat bangin siphute keng vun. 28Babylonia sim tu in minamte kithoai sak vun. Media kumpite, a lampuite le a khutnuai naseam uliante le amate ii uk ngamte theampo ii ngalkapte vaitha vun. 29Leitung sia lau in liing hi; banghangziam cile Babylonia ngam sia kuama ii ten ngawlna senneal ngam suak sak tu a, TOPA in ama ii ngealna a tangtut sak hang ahi hi. 30Babylonian ngalkapte ngalsim nawn ngawlin a kulh sungah om uh hi. Amate a thin uh no in numeite bang hi zo hi. A khuapi kongpite kisia sakcip zo a, a innte mei in kaang hi. 31Ama ii khuapi sia a pangh theampo panin kisutham zo hi ci in Babylonia kumpipa tungah ko tu in kamtai khat zawkciang khat tai hi. 32Ngalte in ngun kantanna mun sia la zo a ngalpanna kulh teng mei taw hal zo hi. Babylonian ngalkapte patau uh hi. 33Khua ngei ngawlin ngalte in ancilna munah taangcil bangin amate saat vawkin tuancil tu uh hi. Keima, Vaanglianbelpa TOPA Israel ii Pathian in ka ci zo hi,”.\n34Babylonia kumpipa in, Jerusalem sia saattan in ne hi.\nAma in tui koina beal khat bangin\nkhuapi hawm suak sak a, ngulpui khat bangin ama in valhtum hi,\nama in a dei teng la in a dang teng vawk hi.\n35Zion mite in, “Hong ngoltol vawtna hangin\nBabylon in thuak tahen!” ci ta uh hen.\nJerusalem mite in,\n“Koma ii thuakna hu in Babylonia in thuak tahen!” ci ta uh hen.\nTOPA in Israel Hu tu\n36Tua ahikom TOPA in Jerusalem mite tungah, “Na thu uh kong panpui tu a na tung uh ah vawtsiatna hong vawt hu in na ngalte uh in ka thuak sak tu hi. Babylon te ii tuinaak le a ngunte ka kang sak tu hi. 37Tua ngam sia ngamsate tenna ninthuk suak tu hi. Tua mun sia thaadam huai mun hi tu a; kuama teang ngawl tu hi, a mute theampo in cizat huai sa tu uh hi. 38Babylonia te theampo sia tawpite bangin hawk tu a, tawpi note bangin thuum tu uh hi. 39Amate duhop uh ziam? Amate atu in anneak poai khat ka vawt tu a, zukham lungdam in ka om sak tu hi. Amate mu tu uh a khanglo ngei ngawl tu hi. 40Tuunote, kealte le tuutalte bangin amate thalup tu in ka paipui tu hi. Keima, TOPA in ka ci zo hi,” ci hi.\nBabylon ii Thuak tu\n41TOPA in Babylon thu hi bangin son hi, “Leitung buppi ii pok khuapi sia kila zo hi! Minam dangte atu in Babylon sia a thaadam huai suak zo hi. 42Tuipi in Babylon khua luan nelh zo a, tuihual in khum zo hi. 43Khuapite thaadam huai suak zo a, kuama ten ngawl, pai ngawlna tui om ngawl senneal ngam bang ahi hi. 44Babylon mite ii pathian Bel sia daan ka pia tu a, a nguk sa vanhte ka pia kik sak tu hi; minamte in ama bia nawn ngawl tu uh hi. “Babylon ii luphungte cimh zo hi. 45Israel mite awng, tua mun panin tai vun! Na nungta nuam uh le ka thin uukna taisan vun. 46Kamdawn na zakte hu in na thin uh kiam sak heak vun a, lau heak vun. Kumsim in ngam sungah kizawthawk vawtna kamdawn le kumpi khat le khat kidona kamdawn thang hi. 47Tua ahikom Babylon ii milim pathiante ngim ka piak tu hun hong theng hi. A ngam buppi kimaizum sak tu a, a mite theampo kithatlum tu hi. 48Saksang pan ama susia tu in hong pai minamte khut sungah Babylonia a bo ciang leitung le vantung ah a omte theampo lungdam in au tu uh hi. 49Babylonia mihingte in leitung theampo a mihingte thi sak hi, Israel te tam mama thi sak ahikom tu in Babylon bo tu hi. Keima, TOPA in ka ci zo hi,” ci hi.\nBabylonia ah a om Israelte tungah Pathian ii Thupuak\n50TOPA in Babylonia a om a mite tungah; “Thina panin suakta zo nu hi! Tu in pai vun! Ngak heak vun! Na khua le na ngam uh taw ki khuala na hi uh hangin Keima na TOPA hong ngaisun tavun a Jerusalem phawk vun. 51Note in, ‘Ih min hong kidai sak zo a hong kimaizum sak zo hi; Ngamdang mite in Biakinn sung a thiangtho na munte la zo ahikom bangma ka ci thei nawn bua uh hi’ na ci uh hi. 52Tua ahikom Babylon khua a milimte tungah thu ka khen ni tu hun le ngamsung theampo ah a liamte a tau tu hun hong theng tu hi ka ci hi. 53Babylon sia vantung ah kaato thei in, tua munah ngal nanna kulh kho vawt thei hi kale zongin tua kulh susia tu in mihing ka puak veve tu hi. Keima, TOPA in ka ci zo hi,” ci hi.\nBabylon Suksiat Thuana\n54TOPA in ci hi,\n“Babylon khua sungah kaana aw le,\nngamsung kisuksiatna hu in khuangaina aw ngai vun.\n55Babylon ka susia tu a, a ngamlumna aw ka thim sak tu hi.\nNgalkapte in tuihual bangin del in\na nging tatakin au in sim uh hi.\n56Amate Babylon susia tu in hong pai uh hi;\na ngalkapte kiman a, a thalte kithiaktan hi.\nA ngilote daan a pia sia Pathian Keima ka hi a,\na kiphu bangin Babylon daan ka pia tu hi.\n57A ngam ukte, a mipilte, a lampui uliante le\na ngalkapte zu ka kham sak tu hi.\nAmate mu in khanglo ngei ngawl tu uh hi.\nKeima kumpipa in ka ci zo hi;\nKeima in Vaanglianbelpa TOPA ka hi hi.\n58A thahat Babylon luphungte lei ah kicimsuk sak tu a,\nA saang khuapi kongpite kihaltum tu hi.\nMinamte ii nasepna sia bangma in kimang ngawl hi;\na hanciamnate kaangtum zo hi.\nKeima, Vaanglianbelpa TOPA in ka ci zo hi”.\nJeremiah ii Thupuak sia Babylon ah Kipuak\n59Zedekiah Kumpipa a hu pa sia, Mahseiah ii tupa, Neriah ii tapa Seraiah ahi hi. Zedekiah ii Judah kumpi a sua zawk a kum li kumin, Seraiah sia Zedekiah taw Babylonia ah paikhawm a, keima in Seraiah sia thu pawl khat ka hil hi. 60Keima in Babylonia tungah a theng tu suksiatnate theampo le Babylonia taw kisai thudangte theampo tepteena laibu khat sungah ka at hi. 61Keima in Seraiah tungah, “Babylon na thet ciang hi laibu sungah a ki at thute theampo mipite tungah a ngingin sim in. 62Taciang, ‘TOPA awng, hi mun na susia tu a, a tawntung kongaw ngam suak in, a nungta, mihing hi kale nganhing hi kale om ngawl tu hi ci in na son zo hi,’ ci in thungen in. 63Seraiah awng, hi laibu sia mipite tungah na sim zawkciang, suangtum khat tungah khit in a, Euphrates ngun sungah vawk in, * 64Taciang, ‘Hi bangin Babylonia tungah tung tu hi– Babylonia sia tui sungah tumsuk tu a lawt to kik ngei ngawl tu hi. Banghangziam cile TOPA in suksiatna sia Babylonia tungah a thet sak tu hang ahi hi,’ ci in.” ka ci hi.\nJeremiah ii kammalte sia hi teng ahi hi.\n1Zedekiah sia Judah kumpi a sua lai in kum kul le kum khat pha a, Jerusalem panin kum sawm le kum khat uk hi. A nu ii min sia Hamutal hi a, Libnah khuapi ah a teang Jeremiah ii tanu ahi hi. 2Jehoiakim Kumpipa ii khialna a vawt bangma in Zedekiah Kumpipa in TOPA tungah khialna vawt hi. 3TOPA sia Jerusalem le Judah mite tungah thin uuk mama ahikom ama in amate a mu thei ngawlna munah not mang hi.\nZedekiah in Babylonia Kumpipa Nebuchadnezzar langpan hi. 4Tasia ciang Zedekiah ii kumpi a sua zawk a kum kua kum, a tha sawmna ni sawm ni in Nebuchadnezzar in a ngalkapte theampo taw pai in Jerusalem sim uh hi. Amate in khuapi pua sangah ngiaphual saatin, khuapi kiimkot ah ngal uumci na luphung vawt uh hi. * 5Taciang Zedekiah ii kumpi in a maan zawk kum sawm le kum khat a phak dong tua khuapi uumci uh hi. 6Tua kum a tha lina ni kua ni in kialpi nasia mama a, khuasung mite in bangma neak tu nei nawn ngawl ahikom, 7khuapi uumna luphungte ki sulet hi. Babylonia ngalkapte in khuapi uumci hi napi, Judah ngalkapte theampo zan lai in ngelku uh hi. Amate in kumpi huan paina lam luphung nii kilaklaw luphung a pee kongpi kantan in Jordan Kuam sang zuanin tai uh hi. * 8Ahihang Babylonian ngalkapte in Zedekiah Kumpipa kotdel in Jericho khua nai zaangtam ah man uh hi, a ngalkapte theampo in Zedekiah taisan uh hi. 9Zedekiah sia Nebuchadnezzar Kumpipa kungah kipaipui hi. Tua lai in Nebuchadnezzar sia Hamath ngam Riblah khua ah om a tua munah Nebuchadnezzar in Zedekiah tungah thukhen hi. 10Riblah ah Nebuchadnezzar in Zedekiah ii tapate a pa ii mu tang ma in that hi, taciang ama in Judah ngam ulian dangte zongh that hi. 11Tua zawkciang, ama in Zedekiah ii mittangte khel sak a kol thaakin Babylon ah paipui hi. Zedekiah a thi ni dong Babylon thong sungah om hi. *\n12Nebuchadnezzar ii Babylonia Kumpi a sep zawk kum sawm le kum kua kum a tha ngana, ni sawm ni in, kumpipa tungah ngaisutna a pia pa le a ngalkap mang pa Nebuzaradan sia Jerusalem khua ah tum hi. 13Ama in Biakinn, kumpi inn le Jerusalem khua sungah uliante theampo ii innte mei taw haltum hi; * 14taciang a ngalkapte in khuapi luphungte sutham uh hi. 15Taciang Nebuzaradan in khua sungah a taanglai mite, khut thiam a taanglaite le Babylonia mite kungah a taite Babylonia ah paipui hi. 16Ahihang ama in inn le lo nei ngawl, a zawngbel mihing pawlkhatte Judah ngam sungah nusia in sapit huan le lo sungah naseam tu in koi hi. 17Babylonian mite in Biakinn sungah a om taungo khuamte le khuileangte le taungo tuikuang lian sia sutham in taungote theampo amate in Babylon ah paipui uh hi. * 18Amate in kawpiate, biakna tau thiantho sakna a, a kizangh vut luanate, mei-inn puana a, a kizangh nate, ngan ngaw biakpiakna chi donna kuangte, ngim namtui halna a, a kizangh kuangte le Biakinn kikhopna a, a kizangh tau taw a kivawt nate theampo zongh la uh hi. 19Amate in kham ahibale ngun taw a kivawt nate theampo la uh hi: tuate sia kuangnote, meikam luana thik bealpeute, sangaw biakpiakna a chi donna bealte, vutluanate, mei-inn khuamte, ngim namtui halna a, a kizangh kuangte le zu sunna biakpiakna bealte ahi uh hi. 20Solomon Kumpipa ii Biakinn a zak tu a vawt tau vanhte ahi khuam niite, khuileangte, tuikuang lian sia le, a nanna khuital sawm le niite sia ngit lei ahikom a ngitna ki khaitee zo ngawl hi. 21-22A khuam niite sia kibang linlian hi. Khat sia pi 27 saang a a kiimkot pi 18 pha hi. Tuate sia a sunghawm a, a thik sia letmat thum saa hi. Khuam dawn ah tau taw a kivawt a bawk khat om a pi 7 le lang saang hi; a kiimkot sia talee thingnga lim taw kizeam a, a vekpi in taungo taw kivawt hi. 23Khuam sim zepna a vekpi in talee nga zakhat om a, sawmkua le luk sia lei panin kimu thei hi.\nJudah Mite Babylonia ah Kipaipui\n(2Kumpite 25:18-21, 27-30)\n24Tua bek dom ngawlin ngalkap maangpa, Nebuzaradan in thiampi saangpa Seraiah, thiampi lian a niina Zephaniah le Biakinn upa lian thum te thongtaak tu in paipui hi. 25Khuasung panin ama in ngalkapte a uk ngalkap maangpa, khua sungah a taanglai kumpipa ngaisutna a piate sung pan mihing sali, ngalkap zum lai a keam, ngalkapmaang pa a hupa le a dang mihing thupi sawmlukte paipui hi. 26Nebuzaradan in amate sia Hamath ngam sung, Riblah khua ah a om, 27Babylon kumpipa kungah paipui hi. Tua munah kumpipa in amate saatin thatlum hi. Tabangin Judah mite a ngam uh panin saltang tu in kipaipui hi. 28Hisia in Nebuchadnezzar ii sal a, a paipui mite thu tepteena ahi hi; Kumpi a sep zawk a kum sali kum in ama in mihing 3,023 paipui hi. 29A kum sawm le kum liat kum in, Jerusalem panin mihing 832; le 30a kum kul le kum thum kumin, Nebuzaradan in mihing 745 paipui hi. A vekpi in mihing 4600 kipaipui hi.\n31Evilmerodach sia Babylonia kumpi a sua kumin ama in Judah kumpipa Jechoiachin khuangai huai a sak manin thong panin pusua hi. Hi bang, a suatak sak ni sia Jehoiachin thongtaak a, a kipaipui zawk kum sawmthum le kum sali kum tha sawm le tha niina ni kul le ni nga ni ahi hi. 32Evilmerodach in Jehoiachin phat vawt a Babylonia ah ama taw thongtaak khawm kumpi dangte sangin upatna tam zaw pia hi. 33Tua ahikom Jehoiachin sia a thong puante kilaih sakin a nuntak lai teng kumpipa ii sabuai ah an kine sak hi. 34A nuntak sung nisim a kisap nate lei natu in Jehoiachin sia dangka pia tawntung hi.


timestamp: atn

url: =USA, Kentucky sanginn ah thaukappa in ngimmel neilo in phialkapgawp :: ZOMI DAILY\nposted on 27 January 2018 at 10:27 am UTC+9:30 Lomkholna: News, Sawltak, USA, World\nUSA, Kentucky High School sungah thautawh akappa in ngimmel neilo in, atuahbangbang aphial kapgawp hi ci’n Local Prosecutor khatin Friday ni in genkhia hi. Tua sangnaupang kum 15 aphapan khat in sanginn sungteng ah ngimmel neilo, tuahbangbang akapna hangin sangnaupang 2 in sihlawh a, adangzong mi 18 takin liamlawh uhhi.\nHih buaina apianna pen Marshall County High School ah Tuesday zingsanglam in apiang hi a, tua thautawi sangnaupangpa ii gamtatna khempeuh pen Security Camera 3 panin Record kimuthei hi ci’n Commonwealth’s Attorney Mark Blankenship in genkhia hi.\nMark Blankenship ii pulakna ah Security Camera panin Video te aki etcian ciangin thautawi sangnaupangpa in kaplup nopdiak cihbang neilo cihpen kician mahmah hi ci’n genkhia hi.\nKentucky, Benton khuasung ah thautawi sangnaupangpa pen kum 15 aphakhin cihciang bektawh ki pulak in, amin apuam taktak akician Authorities te’n genkhia, pulakkhia nailo uhhi. Tuaban ah hih thautawipa pen koi ah kikem, banghun ciangin Court ah thusitna kineiding cihtezong Officials te’n genkhianuam nailo uhhi.\nVideo: The 15-year-old suspect in the deadly high school shooting in Kentucky that claimed two classmates’ lives made his first appearance in juvenile court as new details emerge of one of the victims’ last moments.\nMark Blankenship in hihvai tawh khuasung mipi tepen lungkia mahmah uhhi. Hih thautawipa aomna kithei hileh khuasungmi khatpeuh inzong suamnuam, satnuam khading uhhi ci’n genkhia hi.\nThautawi sangnaupangpa ii anu apa tezong dahmahmah in, lunghimawh mahmah uhhi. Asi mi 2 banah aliamzong mi 18 tak ahihi. Aliam mi 18 tezong sangnaupang vive mah hi uh a, tuate lakah mi 5 pen numei hi in, adang 13 tepen pasal ahihi.\nMore: US California sanginn khatah thaukikapna piang, mi 2 si in 2 liamgawp ~ ZD\nKentucky State sungah thau kikapna pen tulaitak “School Shooting” lakah anunungpen thautawh buaina “Gun Violence” ahihi.\nKentucky, Benton City pen Tennessee, Nashville ii khuakhunglam 120 miles (190 km) gamlatna ah aom khuakhat ahihi. Sawltak #zomidaily\nPrevious: Tedim khuapi sungah datsi/ diesel zuak kiphal nawnlo\nNext: ZAM Thupuak :: 28 Jan 2018 (Zomi Cup tawh kisai zaksakna)


url: =Nu aw, kong it hi - Zomi History Nu aw, kong it hi - Zomi History\nHome > Articles > Nu aw, kong it hi\nNu aw, kong it hi\n“Nu aw, kong it hi”\n“Nu aw, hih pen kong it hi cih ka gen theih hun nunung pen hikha ding hi. Nu aw, kong it hi…”\n“Banghang in maw bawi?…. Ken zong kong it den hi.”\nSouth Korea ah tembawpi tuahsia sungah Danwon High School sangnaupang 330 tuang uh hi. Amau pen Incheon khuapi pan tuikulh Jeju hawh ding, khuadak dinga pai ahi uh hi. A tembaw uh a tum ding laitak ion naupang khat in a nu kiangah thu khak a, sms text message: “Nu aw, hih pen kong it hi cih ka gen theih hun nunung pen hikha ding hi. Nu aw, kong it hi,” ci hi. A nu in a tapa gennop tello ahih manin, “Banghang in maw bawi?” ciin thukkik pah hi. A dawnkikna ngahpah lo ahih manin a nu in, “Ken zong kong it den hi,” ciin khak kik saisai hi. A sawtlo in a tapa pen Sewol Tembaw tuahsia sungah a tuang ahih lam thei a, tuni in ni thum phazo a, a tapa tembaw tawh tui sungah a tumsuk pen hing maw, si maw kitheilo, kimu nailo hi.\nNu leh pa itna thu gengen leng a manpha semsem ahi hi. Na nu na pa itna thu na gengen hiam? Na hilhhilh man hiam? A kithuk theih nawnloh ciang na gen tamzaw kha diai.\nMihing 900 tuan theihna ding tembaw sungah mihing 470 bek tuang ahih hangin a paina ding mun uh tung manlo in a tembaw uh tuahsia kha hi. Sangnaupang 330 te khuadak dingin tuipi tungah nuamsa in a zin hialhial uh ahi hi. Khuahun vot hiuhiau in nuam mahmah a, khuadakna dingin hun nuam ahi hi. Ahi zongin a lamet loh uh leh a a mumang sung nangawn vuah a tuah noploh ding uh thu a tuak kha uh hi.\nI nuntakna pen eima hihtheihzah in kikem in kidawm in kikhoi in, zatui zaha tawh kienzo himah lehang i nuntakna tung taktak ah thunei pen ei ihih loh lam kimu thei hi. I mailam i genkholh theihloh, i muhkholh theihloh dan hong langsak hi. Sangnaupangte leh a sungah tuang midangte zong a tup a sawmna tuikulh tung ding, khuadak ding, nuamsa taka inn tungkik dingin kingaihsun kha ding uh hi. A nu in a tapa laikhak, thukhak pen a deihna nangawn tel manlo in a tapa a patau ahih lam theilo hi. A nu in a nungtheih ciangin bangzah in a lungsim a na tam maw. A tapa tui in a kawng ciang, a awm ciang, a dip ciang, a ngawng ciang, a nak ciang, a mit ciang, a sip ciang tup suk hiaihiai in bangteng a ngaihsun zen tam maw… khasiat huai in lungzuanhuai a, nakpi takin mulkimhuai hi.\nTua naupang in patauhna lianpi si ding maw hing ding cih a theihloh laitak in a nu phawk velval hiding hi. A nu simloh a pa zong om kha ding hi. A sanggamte zong om ding hi. A lawm a gual zong tampi om kha ding hi. Ahi zongin a nu phawk velval sese hi. A ngaihsutna masa penpen leh a nunung penpen a nu tungah om himawk hi. Mihingte i lungkham luat ciang, i dah luat ciang, i gim luat, i heh luat, i haksat luat ciang i phawk masak penpen i pianna i nu na himawk hi. A nawitui tawh hong vak a, hong tawi a, hong pom a, hong kawi a hong pattah a hong huaipen i nute na himawk hi. Hih tembaw tuahsiatna tungtawn in i phawk velval ding thu khat hong om hi ciin ka ngaihsun hi. I hopih theih lai, i ki it theih lai in i pianna nu leh pa i it ding, i zahtak ding, i khual ding, i et ding, i kep ding ahi hi. I omkhop hun ding pen leitungah tomcik hi a, i kikhen khit vanglak ciang hih leitungah a kimu nawnlo ding ihi hi.\nYoutube ah tunai in “The Toughest Job in the World” cih khat hong kikhah hi. Tua san ah “Nasem ding mi kideih hi” ciin kitangko a, a sem utte in ngetna khiat theih hi, ci uh hi. Tua leh mi tampi in ngen in kuateng in semthei ding cih a teelna uh interview video takpi kibawl hi. Nasem ding mi pen in sun tawh zan tawh nasep a khawl ngeilo dinga, sun tawh zan tawh a tamzaw dingsa in nasem dinga, tut hun ngah mello ding hi. Annek hun ding zong a seppihte tawh a kiton in a nekkhawm ahih kei buang leh a tuam a annek hun kipia lo ding hi. A khasum ding zong omlo a, a mawkna in a sep kul ding, kum nih sung bang a mawkna in a sep phot kul ding hi, kici hi. Tua pen a sem mi tampi omkhin a, tuate pen kua dang hilo in – NU te hi ciin a tawpna ah pulak uh hi. Interview ah kuante in a zak uh ciangin a dikngek uh na liangin NU te in hong itna a liatzia leh ei adingin a nak sep dan uh, a gim zia uh tel uh ahih manin a khasia liang uh hi.\nNute Ni hong tung pah ding hita a, nute itna thu a gen manlo a hun bei zangzang tampite pammaih mahmah hi. Tuni in na nu kiangah itna thu na gen khin hiam? Na gen ngei hiam? Na gengen ut hiam? Na gen theih nawnloh hun, na nuntakna, ama nuntakna nitum bangin a tum hun, na tuanna tembaw – na leitung nuntakna a bei hun hong tung leh na samkik thei nawn kei kha ding hi.hauzacin\n“Nu aw, hong it ing” ciin na gen theih laiin am in, hanciam in na itna pulak in genkhia mengmeng lo ding na hi hiam. I tuanna tembaw ciat ni khat ni ciang a tum ding vive i hi hi. Nute hong itna mangngilh ngei kei ni. Topa in nute thupha pia kim ciatta hen.\nArticles 1:28:00 PM\nItem Reviewed: Nu aw, kong it hi Rating: 5 Reviewed By: Thang Thawn Tuang Guite


url: =1. Chini ka Rauza 2. Dolphin Water Park 3. Anguri Bagh 4. Taj Museum 5. Taj Mahotsav 6. Wildlife SOS All Tourist Places


url: =Aluminum Motorcycle Rack Shop Products Reviews Motorcycle Ramp Motorcycle Carrier Motorcycle Outfit Motorcycle Clothes Best Motorcycle Hitch Carrier List In Guide Reviews Best Choice Sky Motorcycle Carrier – tastymoon.info\nAluminum Motorcycle Rack Shop Products Reviews Motorcycle Ramp Motorcycle Carrier Motorcycle Outfit Motorcycle Clothes Best Motorcycle Hitch Carrier List In Guide Reviews Best Choice Sky Motorcycle Carrier\nPublished 07/23/2019 11:37:40 pm at 07/23/2019 11:37:40 pm in Aluminum Motorcycle Rack.\naluminum motorcycle rack shop products reviews motorcycle ramp motorcycle carrier motorcycle outfit motorcycle clothes best motorcycle hitch carrier list in guide reviews best choice sky motorcycle carrier.\naluminum motorcycle carrier rack,aluminum motorcycle luggage rack,tilt a rack aluminum tilting motorcycle carrier,aluminum motorcycle hitch cooler rack,ultra tow aluminum motorcycle rack,tilt a rack aluminum motorcycle carrier,tilt a rack aluminum motorcycle carrier parts,aluminum motorcycle luggage racks,wood motorcycle rack,aluminum motorcycle hitch rack,aluminum motorcycle rack.


url: =Solkha tang nuai ah Tedim khuapi (3) ~ Hau Za Cin :: ZOMI DAILY\nposted on 18 January 2015 at 1:27 pm Lomkholna: Article, Hauzacin\nKa giahna dingin Phuitong Liim (Cherry Hotel hisam e) hong na laksak khin uh hi ciin Zomi Music Uplift Society General Secretary Rev. Suan Khan Lian in kikhop tawp lian leh kikhopna Faih Baptist Bible College and Seminary kong mai Solkha taang singseng nuai ah hong gen a, ka lungsim takin ‘kei ka Zomi pih te it a hong zin hi ing a Zomi inn ah tunglo a Hotel ah hong tungsak ding maw’ cih khat hong suak dihdih hi. Ahi zongin makaite cih bangbang mang ding ciin ka khentat hi.\nTua mah bangin a kigelsa ah pai dingin ka kithawi pianpian uh hi. Ka ut bang taktak hileh Zomi inn mah ah tung ding, mei khawng khul zihziah dingin mei gei khawngah tu dingin meikhu nam tawh zanpuan nuai ah lut kheukheu ding cih khawng ka ut dan ahi hi. Khankhiatna teng mah lungsim ah thaam lai ahih manin mikang dana zinbuk (hotel) a va tun seisai ding ka dah simsim hi.\nThangmual dawn pan hong suak tung Solkha zong vanlai zang san tungta ahih manin vak sesa in hong kapsuk a, phim kia leh zong kimu thei ding cih zah phial a taang in sanginn gei a Phuitong kung pote lah huihkhi in sem in a teh kising ging hiauhiau a, huih lah vot in siang hiauhiau ahih manin tawldam in tangval lai a nungak hel khit inn lam ciah ding innpua ah kingakkhawm tawh kibang sim mahmah hi. Khangno lungsim hong suak kik in ‘sen leh kik thei leng maw’ cih nop huai mai hi. Lia leh taang te kikhop tawp a ciah dinga kiton hialhialte khawng khangkhat nuntak ah a hampha uh himai veh e maw ciin ka ngaihsunta mai hi.\nTua laitak in Zomi Innkuan Singapore (ZIS) pan GZA tawh kizopna lam khempeuh ah palai nasep hong sepsak makai Pa Hang Khan Lian hong pusuak a, ko a pusuak masate kiang lam hong neh in hong hopih a, “GZA makaite in zingciang ei ZIS te hun khat hong pia in Zosuan Tuailai Khawmpi a muhkhiat thute genna hun leh GZA Khawmpi sunga minam ading ngaihsutna hong sungkhia dingin hong lamen uh in, i kiho, i tutkhop kul ding hi,” ciin hong gen a, “tun paisuk ni in ka inn vuah niangtui dawn kawm ni,” ciin hong gel pah hi.\n“Kei ka giahna ding makaite in Phuitong Zinbuk lam ah hong ci ve uh e, ka gen kul phot diam?” ka cih leh “Zomi lasiam Sia T.S. Khai te na tungsak le uh hizaw lo diam, amau kilawmzaw e, nang bel ko kianga giak dinga kong cihsa hi,” hong cih ciangin, “Nuvei, ka lungsim hong thei hilecin kilawm si e,” ka cipah hi. Ahang bel zinbuk ah giak ding sangin Zomi te inn teekteek mah ah giak nuam hamtang ka hih man hi.\nZomi a hong bawl Pasian ka phat a, Zomi ngeina bangin Zomi inn mah ah ka tung nuam tentan sese hi. Ka lunggulh giugiau Topa in hong lemsak a, ka lungdam mahmah hi. Singapore pan Tedim dong ka tun theihna a hang pen Topa hong gelsakna hang hi a, Zomi a it Pu Suan Pau te deihsakna zong ahi hi. Tuate khempeuh Topa theihsa Topa gelsa program sungah a kihelsa hi cih ka tel hi. I minam hong bawlpa nakpi takin phattak mah si e maw!\nZintunna lam ah: Pa Lian leh Pa Pau Khan Khup tawh, lawm leh gual hong zui ka van hong khaisakte tawh Pa Lian te inn lam zuanin ka paisuk uh a, khataang nuam lua mahmah ahih manin meivak det zong kul seselo hi. Vuikhu kipal kha hiam cih zong kien manlo in khuasunga mi vak damdam te kimu a, kikhopna pan inn lam zuana ciahte zong a honhon in kizui diamdiam uh hi. India lam tawh kibanglo ka sakna khat om: kikhop tawp ciang mite gamlum vengvunga mi kiko, awng baba cihte kiza lo hi! Mite na polite mahmah uh, na gamta siam mahmah uh hi.\nTedim Road lamdung ah mawtaw tai zuahzuah lah om mello ahih manin lamzikpi pen kikhawm tawp mipi te in a honhon in zui damdam a, suakta takin kikhin diamdiam uh hi. Holim kawmkawm a ka pai laitak uh Car Gate kitunga, Zotaang Bus Ticket Counter kitung in Tonzang leh Champhai lamka bom ka tun laitak un ‘inn tungta hang ei’ hong ci ziau uh a, ka giahna ding uh a tung ka hi ziau uh hi. FBBC&S pan minit 10 zong kipai manlo hi. Tedim khuapi sung khataang nuam lua mahmah lai taleh khialah pipi in innsung ka lut loh phamawh hita a, khatvei khapi ento kik velval in ka mit dim tak ka etkhit ciangin zinglam ciang hong am mahmah si nung maw, ciin ka lutsan hi.\nKongkhak ka hon uh ciang singpek hoih mahmah tawh kibawl hi a, inn zong singpek vive kidawh hi in, inn umna zong singpek vive hi a, ‘hau kei ung’ cici tale uh inn singpek vive tawh a lamzote leitungah mizawng om ngeilo ahih manin mineizo khat bel hi peuhmah hi cih kitheipah hi. Ka lunggulh tinten Zomi te inn ah tung ding ka cih pen hong tangtungta a, ka lungdamna bel kuamah kiang ka gen ngam kei hi; ahang pen makaite in na za kha le uh kisuanlah huai pian ding ahih manin :). Inn sung pen Zomi inn ngeina taktak hi a, kidei diudeu in lupna dei mun li bangah om in ka giahna ding lupna khat bek a omna nuamtak ah muaiza (blanket, puanlum, bawngek puan i cihte) silh thum tak na kiciang venvan a, zan ciang vot mahmah hiding hiven maw ciin ka ngaihsun pah hi.\nA taktak in bel vot lua hetlo in silh nih bek ka zanga, a val pen midang hong giak a om ding leh hawm ding ciin ka siit hi. Puansilh ding kicing zihziah a om pen neulai khawnga zanpuan puanza khat zawnga phalbi ka do tawh ka teh ciang ka pi in ‘hausa no hi uhteh’ hong cihcihte himai lo ka hiam ka ci hi. Ka pi Nem Za Awi pen Cingpikot khua pan ahih manin a sanggamte kiang a zin ciang zanpuan lum theilua in ‘hausano kibang’ ci thei zel hi.\nKei bel ka pite khua ka tun nailoh hang (mai lam ah tun sawm lai) ‘hausano’ khat ka bang takpi hi. Ka pi sanggampa Pu Khai Do Thang zong Singlei ah teeng in tun bel hong nusia khinta a, a damlai in Singlei vot mahmah taleh ka pite a zin ciang zanpuan lum thei mahmah hihtuak hi. Zomi te ki itna leh kideihsakna tawh zinte puansilh lumtak in kithuah a, nuamtak in tawldam takin ki giaksak, ki ihmusak a ngeina hi; hihte khawng hi Zomi hih a nop ngaungauna!\nZing ann zan nai 10:30 ciang ne ziahziah: Singapore pan zingsang niangtui hawp khin in pai in Zangkong ah hawhna ding khat nei ka hih manin ka vak leh ann ne manlo in hong dawnte zong annekpih manlo in Kawlpi ka paisuak kul a, vanleng lap ciamciam in ka vanleng sung ka lutsuak a, zing ann ne manlo in vanleng sungah ah niangtui leh moh them bek hong kihawm ahih manin Zomi te in ‘ann’ i cih buhsih leh meh ka ne man kei hi. Kawlpi ka tun ciangin zong nawhsa a Tedim zuana pai ding ka hih manin ann bakna ding hun omlo a, Tedim ka tun ciang zong kikhop tawh kituak to linlian ahih manin kikhop tawp ciang anne ding ciin ka kithawi uh leh tanu ten ann teng khempeuh na seng khin man uh ahih manin ka zin ah ann ka delhsuak vet hi.\nZo-ak ngiat, Zohuan ngiat a kihuan, a tui leh a ha duh zahzah nek ding hong kilui a, buhsih leh ci-al tawh hong hong kigual diudeu ahih manin ka nek masak ding bang theilo liangin ka nui sim hiuhiau hi. Zomi te kideihsakna leh ki itna pen hizah a thuk leh manpha hi a, Zomi ka it mana gam hitana gamla ah ka hun, ka tha, ka sum ka pai bei a ka delh vangvang pen ka kisik het kei a, Zomi pen zuun taak, puah taak, kep taak hi ciin ka mu semsem a, sep semsem ding ahihna zong ka tel semsem hi. Gilvah kingkeng in ann ka nek khit uh ciangin khamval tampi omlai a, gaih zawhloh ann leh meh hong kilui himawk a, zindo siam in mite it dan siam uh ka sa a, sisan laigui zawngkhawm Zomi ka hih ka angtang vanvan hi.\nGennop tuamtuam gen in ka holim uh leh ka theihloh kal un zankim hong khengval pah a, ‘omkhawm lai leng nuam lai, hunte’n hong khengta’ cih la bangin ka am mahmah uh hang zan hong sawt hiaihiai in khuavak hong nai mahmah ta a, utlo pipi in kikhen hong kulta a, hong dawnte leh hong lenglate tawh ‘mangpha’ kikhak in ko mau zalna laikhun dawhtam ciat zuan dingin ka kikhen phot uh hauzacinhi.\nZal Mangpha Manta Ding: Zomi te khuapi Tedim ah ka giah cilna ding ahih manin lup ding ka lawp mahmah hi. Ka annek khit ciang ka gim ka tawlna zong ka phawk kei a, ka ihmut zong a suak lua kei hi. Ahi zongin zingsang khuavak ciang vai thupi tak nei ka hih manun ka tawldam uh hoih hi. Sialtang tui tawh ka mai phiat dingin innkatau ah ka pusuah leh Tonsim lam tung Solkha tum ding in hong sawi kap hihiai a, Valvum khua lam pak ziaizuai in kapto ahih manin gamkang meikhu te leh gamkang meikuangte kimu ziziai hi. Innkatau gei a Singmehthuk leh Avocado (thawhbat) kungte zong huihvot in na sem sialsial a, kiling sialsial in na awn diamdiam uh hi.\nSialtang tuivot tawh ka mai ka phiat khit ciangin Singapore pan ka puak ka mainul leithak tawh ka nul keu a, huihvot in ka mai hong mut selsel ahih manin a keu hanhan tawh kibangin phalbi lai mai keu ding tawh kibang phial hi. Ahi zongin phalbi leh Christmas in hong kheng zawh sawtpi hita ahih manin mai puakkham ding cih bang ka patau vetkei hi. Phelkhai sunga tuikeu lamsak keukeu in ka mainul taangban ah ka khai a, inntung lam kahtohna kahlei ah puak liapliap in ka sik penglep deudeu hi.\nKongkhak ah ka phanat suah in innsungah ka khe guak tawh ka lut a, ka silh ding zanpuan nih thuap in a nuai ah ka kitholhsuk a, ka khekhuan taw a meivak hong koihsak uh sumit in Topa tungah ‘lungdam’ ka koh khit ciangin ka lu lukhap tungah ngasuk in tawldam taka zal mangpha man dingin ka mit ka si hiaihiai hi.\nZingsang ciang Thangmual dawn pan zing ni hong suak silsel ding cihte ka ngaihsutsut kawm in ka zalna laikhun tung ah ka ihmu diaidiaita hi… (zop lai ding) Hau Za Cin\nPrevious: Armed Forces nuaia laisin theih dan\nNext: Tulaai Leitung Thuthang Tuamtuam Updates Jan 18,2015


url: =USA, Florida aom Nigh Club khatah thau kikap, mi 2 si, 16 liam :: ZOMI DAILY\nUSA gam Florida State sung aom Night Club khatah thau kikapna piangleuleu a, mi 2 si in adang mi 16 bang liam cihthu Fox News pan kiza hi. Fort Myers Police te Monday ni zingsang Statement genkhiatna ah mi aliam te lakah pawlkhat pen huaisia simtham ahih manin a nuntatna alauhuai zahdong agim om cihi.\nHih thau kikapna tawh kisai aki ummawhkhat zong kimankhin cihi. Hih buaina apianna munpen Club Blu Bar & Grill kicihna gei ah hi a, hih Club ah kumtawmlai te vive kihelna munkhat cihi. Sunday zan in thubuai kipan a, zingsanglam 12:30am pawlin Police te’n ko hongkisam in Parking Lot ah thau kikapna piang cih hongkigen ci uhhi.\nPalik te atun uhciang in pawlkhat akikapliam tawh, pawlkhat akihepna ataina pan atuk in aliamtawh mipawlkhat na om phengphang uhhi. Tua aliamte pen tuakiim aom Hospital te ah kipuakpah cihzong palik te’n genkhia uhhi.\nHih buaina munlo adangkhat ahzong thau ging kiza, thau kikapna om cih palik te ki zasak a, asi aliam aomloh hangin mawtaw pawlkhat thautang in akhakna kimu cihzong kiza hi.\nPalik te genkhiatna ah hih thaukappa kua cih akikansan laitak hi a, hih akappen mahin amundang ahzong na gamta hikhatheiding cihzong gen uhhi.\nSyreeta Gary akici khatin Fox 4 Now te kiangah agenkhiatna ah atanu leh alawm pen thautawipa amuh uhciang in taigawp uh cihi. A tanu thautawh akikapkhak lohhang in alawmnu pen thau in kapkha in akhe liam cihi. Tua alawmnu pen zato ah kapuak ci a, damkikding in lamen cih genkhia hi.\nNumei khatin agenna ah hihmun ah thauging 30 veibang kaza cihi. Adang mitmuh khat ii genna ah mikhempeuh ki taikekgawp in, mite khatlehkhat alawmte uh bang acihiam cih ki otsan in lungzinghuai vengvung mahmah cihi. ZD Sawltak #zomidaily\nPrevious: 21 Panglong vai thu kigente ~ Lian Tuang\nNext: Zogam ENAT Liapaal 2016, Lia Hau San Nuam in ngah


url: =Gullu mual vai Party te le mipi kimuh khopna khawmpi - Zomi Community Network - Your Network\nGullu mual vai Party te le mipi kimuh khopna khawmpi\nPosted by Zomi Center on March 28, 2013 at 8:00am\nAmun;: Taungphila Hall. Kawlpi\nAhun : 26 March 2013 ( 9 : 00 am – 2 : 30 pm )\nHun khen 2 in kizang hi.\nKhen 1) na gullu mual le kimlepam man ( Photo ) le video lahna ( 9 : 00 -11: 30 am )\nKhen 2) Mualbul khuate lungsim pulakna le Party te dinmun pulakna ( 11: 30am- 2:30 pm )\nHun- 1) Hun kipat pulakna\nHun-2) Gullu mual project vai mualbul khua mite lungsim pulakna\nA) Sia Jessi (Latpanchaung khua)\nGullu mual a kitawh ding vai tawh kisai in amun amual a om ka hihna tawh kizui in ka lungsim tawnga om thute kong gen ding hi . Hih vai ah mipi hamphat nading le supna dingte ka etkak ciangin kikhai sa lua ing. Tu laitak mipi dinmun pen nungkik / thu nen / dih/ phal/ kha leng a sawtloin kahna hagawina khuamial sungah a kikia ding hi ta hi. Mainawt / nang/ hanciam ding cileng lah kumpi la company tawh a kitalsik ding kihi ta hi.\nI Gam sungah leisung sumpiang tam mahmah hi. Ahi zongin gam makaite in nung le ma en kawm in ong kalsuan theih uh kisam kasa mahmah hi. Khantohna dingin zuaktheih zuakmawh teng zuak lehang sum bel kingah mah ding hi. Zuak sum tawh khantohna I zom sangin mi pumpi bulphuh in khantohna ding zon huai sa zaw ing. Tua hi keileh khat vei teitei ciangin ut leng utkei leng a kidong tuak thei ding cih ngaihsut huai hi.\nB ) U Kyi Lyen ( Myah lyn khua)\nAmasa in hih vai ah hamphatna le hamsiatna te gen nuam ing. Hih project te hangin singkum lopa kisia ding , huih nin ding, logam Zanglo te kisia ding, a tawpna ah hih vai hangin gam le lei teng hamsiatna mun a suah khak ding ka lau mahmah hi. A Sep ding taktak uhleh a tunga ka thute ah bangmah nawngkai na pianglo ding hi ci in kamciam ong piak ngam ding ka lunggulh mahmah uh hi.\nC ) Dimzang khua pan\nHih vai ah a sia le a pha om dingin ka um a, a sialam ka gen masa nuam hi. Tu ciangciang Sen company te nasepna khempeuh ah buaina piang den ahih manin hih vai ah zong ong tu ci lel khaleh ci in ka lung himawh mahmah hi. Democry taktak tawh I kal suan theih hun ciangin to pan leng a ci nuam ka hi hi. Hunman right le right tuamtuam te khempeuh Sent e in a thupi ngaihsut kha uh hiam thei nuam ing. Azenzen a kinung kik theilo ding thu ahih leh Democracy gam khat peuhpeuh tawh hileh hoih zaw in um mawh mai ing.\nHun- 3) Naythar phonggy (Gullu and Kabaw valley watch group )\nTu ciangciang kawlgam mun tuamtuam a buaina ( mining vai ) te I et kik ciangin Transparency om loh hang hi cih kimu thei hi. Hih GKWG sungah kibawlna namkim kihel hi. Bang hangin hih kipawlna ong piang khia hiam cihleh mipi te in theihloh manin supna baina I thuah khak ding lunghih mawh man ahi hi. Mipi te aw pilvang ta ni Pilvang takin gamta ni. Mipi sungah awareness bawl ding kisam mahmah hi.\n2008 Consititution , Act 4 sungah Gamsung thuneihna a sangpen pen mipite khut sungah om hi, a cih mah bangin hih vai ah zong mipite thukimna pen ong thupi mahmah ding hi. Bangmah kisem nailo ahih manin hoih takin gel in ngaihsut mahmah kul hi. Supna baina bek ong piangsak thei ding thu ahihleh zong a hun lapin I khak tan thei dingin hun manpha a neite I hi hi.\nGullu mual pen Zogam sungah a om hangin kawlpi tawh a kimat ahih manin a sia a pha khempeuh kawlzang in a kithuak ding hi zaw hi. Kawl paunak ah khua hun pen singkum lopa in kem hi cih khat om hi. Ahi zongin singkung lopa te kisialeh khua hun zong ong kikhel ding hi.\nMual tawh nading power pen suangmeihol kizang ding ci ahih manin nak lung phamawh huai mahmah hi. Hih pen amau adingin sum bei a tawm penpen thu hi a, ei adingin a thusia mahmah thu khat a hi hi\nTu tadih in I leisung sumpiangte to nai kei lel leng ut huai sa ing. Hi ci koih lai lel leng hoih zaw ding hi. Hih te khempeuh hoih takin i kepcing ding pen mi kim’ tavuan ahi hi. Kumpi thuneite tavuan ahi hi.\nParty te in zong hih pen Party vai bek in en loin gambup vai mipi vai in ngaihsun in nong gamtat ding uh kisam ding hi. Hih vai ah amun a muala om mipite mailam ding ngaihsun in a kisam bangin in I kalsuan kul ding hi.\nHun- 4) Party tuamtuam te thugenna\na) Pu Van Kim (President, Kalay. CPP)\nHih vai ah hun lap takin kong kihel theihloh uh pen kisuang mahmah ung. Party vai tuamtuam manlahna hangin athupi mahmah ahi, gullu vai pen na nusia kha ka hih manin ong thum masa nuam ing.\nHih vai pen mipi ading supna baina lianpi a piang thei ding thu hi a, midang te sangin a kima om ei teng mah in pan theihna panin I panhuan kul ding hi. Hih vai pen kampi bek tawh a kizo ding thu hi lo hi. Ei tektek in I sep kul ding hi. En I hih theihkei leh zong a sem a bawlte sum le pai tawh I panpih thei ding hi. Gullu mual panin Nickel bek hi loin van manpha tuamtuam piang lai hi ci in ka thei hi.\nGKWG pawlte thanem het loin nong mapan ding uh kong thum nuam hi. No tawh ma apang dingin a Ready ka hi uh hi.\nB) Pu Chin Sian Thang (ZCD)\nGamsunga om leisung sumpiang khempeuh pen mipi neihsa ahi hi. Mipi theihloh le thukimna omloin bangmah kisem theilo ding hi.Zogam leitang ahih manin State government tawh thukimna lai bawl kul hi. Tua thukimna laipi te mipi tungah ong tangko ding kisam hi.\nTu ni ciangciang tua thukimna te kua mah in kitheihpih kha lo hi. Mipite tungah asia apha akim takin ong gen ding uh kisam hi. Sepna gelna khempeuh ah leitung level in I sep ding thupi hi. Hih vai pen thu lianpi hi . Gam khat le gam khat vai hi. Vanzuak vanlei I hih manin vanman ding pen I kidek zek ong kul ding hi. Hih pen nawhsa thu in hih loin mipi tawh hoih tak thu ki-min masak ding ong thupi pen ding hi.\nC) U Ko Lay (Gs. NLD. Kawlpi)\nHih vai pen thu khat peuhpeuh ah thuman thutak bulphuh in I sep khiat kul ding hi. Thumanlo tawh ong kigamtat khak lohna dingin ma I pankhop ding ong kul ding hi. EIA/SIA te hoih takin en in I letkip ding kisam hi .Amaute in tuate gina takin a nei nai uh hiam.\nMipi phattuam pih khol loh ding ahihleh kisem veh keileh hoih zaw ding hi. Kim le pam singkung lopa susia lel ciang ding ahih leh seploh mah hoih zaw ding hi. Bangbang ahi zongin tu tadih in kisem nai kei photphot leh hoih pen dingin ka lamen hi.\nD) Pu Zozam (MP. CNP)\nGullu mual vai pen Zomi le party makai kat kahihna bek hi loin gullu mual kim pen keima meekuang lui na hi mawk ahih manin hih vai pen keima aituam nangawnin ka ngaihsun hi. Hhi gullu panin bang piang taktak hiam cih pen ka lunglut pen thu hi. Nickel bek hileh companyte in hih zah in hanciam hethet lo ding hi.\nHih vai pen CNP zumpi ah EC teng tawh nakpi takin kaki kum uh a lunggulhna nam 10 ka nei uh hi.\n1) Gullu vai Mining Dept te in mipi tung tangko kisam hi\n2) Mining Act kician neih mengmeng nading kisam hi.\n3) Asem ding companyte in mipi tawh kimu in thukimna la hamtang ding\n4) Bangteng piang taktak hiam cih Mining Dept in mipi tung tangko ding\n5) Side effect khempeuh mipi tung theikhol sak ding\n6) Nasem ding mi (numei/pasal) kician tak gensiang ding (minam )\n7) Mipi te tan( share ) bawl sak ding, bond (sep hun ding) kician tak lak ding, Independent Audit nei ding\n8) Nasepna hanga supna baina te leitung level in liau ding.\n9) Project a en-cik ding kipawlna gina khat nei ding\n10) Bangbang ahi zongin gullu mual to nailo limlim ding.\nHun- 5) Mipi khempeuh dinsa in Gam lapi kisa hi.\nHun -6) Hun zawhna pulakna\n(Media te tawh Press zong kinei to suak pah hi)\n(Thu kigen khempeuh a kitom lak ahi hi)\nGullu vai March 20, 2013 Statement.pdf


url: =Best places to visit in Terricciola - Airbnb\n3. Panificio Londi\n4. Circolo Acli\n7. Italian Post Office Post


url: =Muh ciil Melbourne – 9 ~ Hau Za Cin :: ZOMI DAILY\nMuh ciil Melbourne – 9\nPhillip Island ah cikmah-a a taka ka muh ngei nailoh Saipnei (Kangaroo), Koala, Emu, Wambats, Penguin, etc te tawh hun nuamtak ka zat khit uh ciang nitak ann ne phit phet in lampi ah zong khawl man nawnlo in zan nai 10:00 P.M. ciangin inn lam zuan in ka ciah uh hi. Lam tawntung ah khuazing khinta a, lamdung ah zusa leh gamsa lam kan a kimuh zeuhzeuh ban ah, kha taang ziziai nuai ah mual leh guamte etlawm in huihvot nung hiauhiaute in pianna Zogam gim hong namsak vauvau a, Zogam Thak Australia zong a nopna damtui bang ciim hiveh e ka cici hi. Ka makaipa uh Tg. Mungno pen Khangno makai ahih mah bangin kote hong makaih zo mahmah in Coffee a duh ciang a kizuakna zong thei lianlian hi. Kizen in kiva mahmah ahih manin lampi ah zong bah hetlo in inn nuamtak ka tung uh hi.\nInn ka tun uh ciangin zan 11:30 P.M. hita a, lawmnu Cingpi in Aksa taangcim hong huan in, inntekpa in Bawngsa em ding a omlai teng em hong kipan a, gilvah taka ka nek khit uh ciang “mangpha” ka kikhak uh leh zingsang lam nai khat na peel vilvelta ahih manin a zing ciang Friday, 16 November 2012 ni pen inn ah tawlnga dingin khentat in inn ah ka om uh hi.\nZan thapai ihmu dildil in, ka khanlawh uh ciang ka thawhpah vat uh leh zang ni na suak khinta a, hun in zong hong ngaklo in sun nai 10am na satta hi! Koh zong khuadak in a ka maiphiat in inn kongah ka dingkhia a, inn kiim teng nahteh phiatsiang in puan phona ding taangban ka bawl a, lawmte in anbuk lam ah gilvahna ding mah na buaipih lengleng uh hi. Australia zin pen a nop mahmah na ann lim mahmah kine den himawk hi. A mohpheng uh lah lim, a bawngsa uh lah lim, anteh lohing zong limci in namtui deuhse hi. Hih pen ka uang gen hilo hi. Amau gam ah a piang tawm mahmah kizuak in kine ahih manin sawtpi a kikoih nailo, sawtpi a kiupcip nailo vive kingah hiding hi. Tua banga anteh limci muh ding a diak in Singapore gam khawngah a omlo himai hi. A lim dan kibanglo hi, a lim dan kibanglo!\nNilum awi kawma huihvot hong nung hiauhiau zong a nuam mahmah himawk hi. Laikhak bawm en dingin Pu Sawm Thang tawh ka paito uh a, laikhak bawm ah Newspaper a mawkna in a kihawmte na om bilbel a ka la pah uh hi. Sim ding lua taktak bel om khollo hi. Ahi zongin mipi theih ding a kilawm pawlkhat kaikhawma kumpi in a ‘mawkna’ a mi khempeuh adingin a hawmkhiat uh pen thupi ka sa hi. Theihloh theihloh, theih teitei dinga kilawm ciang gelh a mipi tungah a hawm uh himawk hi. Zomi te in tua pen a kisim den bek tam ka ci hi! A mawkna ahih manin thusimloh ding hilo in a sungah kigelhte beek thei dingin kumpi in hong deih hi maw ciin sim tangtang ding nam ahi hi. Gam khangto te ah tua banga mipi theih dinga kilawm, theihloh theihloh te pawl tua bangin a kihawm ngeina hi. Kam tawh mi khempeuh tungah kigen theilo, Zomi te bangin tangko lah zang theilo uh ahih manin!!\nA gei ah singgah kung kisuan euau a Theikha (plum) nam tuamtuam hi. A neute min dektak a, ang hiuhiau hi. A golte min dek nailo hi. A neute lo in ka ne uh a, thuk sitsetta ahih manin huihvot nung hiauhiau tawh kituak kasa mahmah hi.\nZomi Numei Thupi khat tawh kimu: Ka zin uh thei in ka mel kilak kei leng ka kimuh kik ding uh a nuam hetlo ding thu ahih lam ka lawmnu kiangah ka gen hetloh hangin ka lungsim in ka thei gige khat ahi hi. US ka zin lai Maryland ah ka kimuh ban vuah Frederick ah nitak ann nekhawm in, Sizang Biakinn ah zong a thugen ka zaksa hi a, Four Star General Mc Arthur tangthu a gen ka phawk den lai hi. “Ni Dim hong ci in,” ciin hong it tak in hong hopih ciauciau hi. Beh leh phung thu ah kinai in sisan kinai hikei leng zong mi maingap huai mahmah, mi nuam mahmah, thudik, thuman tawh khauhtaka pasal lungsim a pua thei makai nam (leadership quality nei) ahi hi. Thu ginalo leh thu cihtaklo ah hun a mawkbeisaklo, thu lian leh thu manpha a ngaihsun, leitung khuahun kihei dan tawh kituak in kalsuan ding a hanciam (geared to the times) nuam mi hi a, Siapi Tuanno (Prof. C. Thang Za Tuan, Ph.D.) in, “Hun lap” a cihte hi. “Hun lap” sungah i omlohna khempeuh zong hong telsiam in itna tawh hong hopih, hong ngaih mahmahna pen kua hiamte pau kawmpak lehang – “mi mawkmawklo” ahihna a kilatna hi.\n“Ni Dim inn ah Nov 16, 2012 nitak USA pan hong zin “Sia Thang Hum ‘vaidawnna'” om dinga, nitak ankuang umpihna zong kinei ding hi. Tua hun ah noh nupa zong hong kihel dingin kong sam uh hi,” cih email ka ngah ciang kei zong lawptak in “Aw, lungdam ei. Maikal kong hawh sawm uh a hun khin in Sia Hum vaidawnna tawh kituaksak pah in hong kihel nung ei” ciin ka thukkik pah uh hi. Tua pen zanni zingsang lam hi a, tuni a hawh ding a gen khin ka hi uh hi. Sia Hum pen US pek pan nipi kal nih sung Pasian thu tawh kipattahna leh thusinna hun neihpih dingin a sap uh hi a, amah zanni in Australia hong tung ahi hi. Zomi te khangthu ah a kiciamteh ding Doctorate degree thak liklek tawh hong tung ana hi gige hi. Nakpitakin lungdampih hang. “Vaidawnna ah a pai khempeuh Pa Nang Suan Piang te nupa in nitak ann vak ding hi” cih hilai hi. Lawp huai khol khin hi. US leh Australia ka zinna lak ah nuam kasak mahmah khat pen lengla a neih nak uh leh ann vak, annekpih cih pen a ngeina hi. Zongeina i kepna zong hi a, ki itna leh ki deihsakna zong ahi hi. Nek ding zong kicing a, van leh nate a kicin ciang lungsim sungah kipiakna leh kiphalna, mite huaisiamna pen a kicing sem ahi hi.\nPu Sawm Thang makaihna tawh nitak lam nai 5:30 ciangin west lam manawh in ka taikhia uh hi. Taitai, taitai in Melbourne khuapi sungah lei saupen West Bridge lei tung ah kantan in ka tai uh a, a gei tuak ah inn sangpipi golpipi te etlawm in a nuai ah tuipi tungah gunkuang leh tembaw neute zong tai liitliit uh hi. Khuazing ding kipanta ahih manin meivak zihziah a, khuapi kongzing khempeuh ah meivak kizom diudeu hi. Nak etlawm hiven! Ahi zongin lei tung pan ka pial ding uh ciang lamka bom tamlua in a koi pen hiding cih ka saikak laitak un ka taina ‘lane’ uh kikhel thei nawnlo ahih manin veilam ah pialkhia in khuapi sung ka lutkik kha uh hi. Tua tak ciang bel car vom tunga “Victoria: The Place To Be” cih pen lungsim ah hong kilanga, ka lampialna manawh uh bel ka painopna lam uh hilo cih ka tel uh a, ‘hih i paina lam pen ‘the place to be’ hikei veh aw’ ka lungsim in ka ci giugiau hi. Khuapi sungah lamkhial kha leng lamdik totkik ding pen a baihlo ahihna ka tel semsem hi. Mawtaw hawlte cih thadah, ei a lampi leh a khuasung a theilo, a mawtaw hawllote zong na kigimpih mahmah hi (a hawlte gim dan ding bel kigen theilo hi).\nLam maan zong kik in ka muh uh ciang ka paina ding uh sawtlo sungin ka tungpah uh a, ahi zongin hong ngakte adingin minute khat sung zong sawt nuam mahmah hi cih ka tel uh hi. Minute 30 bang ziakai pen hun pammaih mahmah hi cih khuapi sungah teengte adingin ka telsiampih hi. I nuntakna ah zong zong lamkhial kha leng bangzah in pammaih, bangzah in hun kisum, tha kisum, sum kibei thuah hiam cih hong ngaihsunsak hi. I nuntakna ah paina ding lamkhiallo a i pai zilzel theihna dingin eima pilna leh siamna bek suanglo in van leh lei a bawlpa suangin, muangin, Ama tungah tuangin i kalsuan ding ahih lam hong phawksak hi.\nNi Dim, Florence Ciang Za Dim inn ka tun uh ciang a inn gei ah ka mawtaw ka khawlsak uh a, a inn ka etphei leh paak san leh kang, a tuamtuam na kisuang zihziah a, hih mun pen “The Place To Be” khat hi ei ka lungsim in ka cipah hi. Milian leh mi thupite in pak thupi bawl uh hi cih ka neu thumangmawh a kigen ka zak ngei, ka theih ngei, ka ciamteh khat ahih manin hih inn sungah a tengte in bel lungsim thupi pua uh hi, cih ka telpah hi.\nKongkhak ah hong na dawn in ka khut uh hong len a, lungdam maitai taka nui siuseu in “Lungdam taktak sing. Lungdam taktak sing nong pai theih uh. Lungdam taktak sing nong kihel theih uh. Lungdam taktak sing nong hawh uh….” ciin mi lian, mi lal, mi thupi tawh a kikhawl, a kimuak, a kivaidawn ngei khat ahihna kiciantak, sel theihloh in hong kilanga, ei akpi cia kimlai pen saipi cia hong suah mawk hi. Tua pen mi thupite thupina hi cih ka tel a, mi lian mi lalte kampau, gamtat kilawm leh a thupina a kilatna, mi nautang sang a tungnung zawkna uh a kilatna hi cih ka tel hi. Tua bang hamphatna leh tua bang Zomi numei thupi tawh khut kilen a lungdam maitaia kimu thei, kiho thei a ka om pen ka khualzin a manphatna mahmah khat hi ciin ka ciamteh hi.\nKa gennop tam mahmah lai ahih manin ka laimai hong sau kha leh zop lai dingin ka khawl bawl phot ding hi…


url: =Korea CGI khawmpi thu - TUIMANG first TECHNOLOGY CENTER\nPosted by Tuimang Vangkhua on November 3, 2011 at 6:43am\nKorea Seoul khuapi-a Yoido Full Gospel Church’vaihawmna tawh a kibawl den a 24 veina Church Growth International conference pawipi sim dingin Dr.David Yonggi Cho ii sapna tawh Tonzang VMBC, pawlpi Church Pastor Rev. Cin Do Piang , pawlpi phalna tawh ka pai a, Oct.11 ni zingsang Korea Standard Time nai 6:40 hunin ka va tung thei hi. Pawipi pen tua ni zin tun ni hi-in, Nipi ni dong kinei a, Monday ni 10:00 am pawlin kizosiang hi. Tonzang gam pan Rev.Cin Nngaih Thang, Rev. Cin Deih Thang le kei ka hi uhi, tua lo eimi zong 26 kipha hi.\nKa totna lampi hi bang hi. Oct.10, Nipi ni Kawlgam nai 6:40 nitakin Yangon International Airport pan Vietnam Airline Economic tawnin ka lengkhia uhi. Vangleng nambat pen VN 704 ahi hi. Ka tutna pen 32B hi. Tua pan Kawlgam nai 8:50 pm pawlin Vietnam gam khuapi, Hochimint khuapi ka tung uh a, tua ah nai 2:20 sung ka khawl uhi. Kawlgam nai 11:50 pm pawlin vanleng laihin VN 938 nambat tawh ka leng khiakik uh a, Pithai(Tues)ni Kawlgam nai 4:10am zingsang (Korea nai 6:40 zing) hunin Seoul Incheon vanleng tual ka tu uhi. Yangon le Vietnam kikal vanleng pen lian mawh lo napi,Vietnam le Korea kikal vanleng tawh than-in buk le inn bangin kilamdang hi. Hih ka tuanna uh vanleng pen gual khat ah mi 9 ta tuin gual 56 bang om a, kei pen 51 J ah ka tu hi. Yangon pan Seoul khuapi pen nai 7 :10 sung bang a kileng ahi hi. I tutna mai, i mai-ate tutna/kingakna nungah TV, kikoih pah a, i mai ciat pan eima ut bangbang ki-en ziau thei hi. A hun hunin duangcing melhoih vanleng nungak/tangvalten nektheih tuamtuam hong pia uh a, nek ngei loh, muhngei loh honpi khat mah a kimu, kine kha a suak hi. Kawlgam le Vietnam pen nai 2:20 kilamdang ( Gtn. I gam nai 6 pen Vietnam ni 8:20 cihna), Kawlgam le Korea gam pen nai 2:30 hun kilamdang kici hi.\nCGI Conference vai:\n1. 1.Pawipi tunna inntek pawlpi pen Yoido Full Gospel Church hi a, 1958May 18 ni-in Dr.Cho makai-in mi 5 tawh a kipankhia pawlpi hi-in, 2010 Nov. sazian lakna zuiin pawlpi mi 780,000, upa le makai nasem vekpi 59084 pha uhi. Pawlpi mi tamlua ahih manin khatvei kikhop tawh kikhin zo lo a, a vialvial-in kikhawmin mi tam lua kisa, miksi kua holh , i cih tawh kibang hi.\n2. 2.Conference ah bel gam 65 bang panin pawlpi tuamtuam mi 17500 bang kipai a, nuam peuhmah hi. Tedim kampau mi 29 kipai thei hi. Mi a tamzaw International Prayer Mountain ah zan khat Won 5000- pia-in hong giaksak uhi.\n3. 3.Tua sungin Dr. Cho pen main speaker hi a, Pasian thugen siam, minthang mi pawlkhat tawh thugenpina nei uhi. Korea pauin a kigen leh set tawh paulehna(interpreter) bil ah thuahin kingai a, TV golpite tawh a mun munah kilaksawn hi. Sermon kinei masa-in tua khit teh sumpi kaihkhopna nei zawsop uhi.\n4. 4.Biakpiakna ah labupi mah ultungsak uh a, lawp-a khutbetna tawh kisa kiziahziah, la tomno sak teh diang saisai, labupi sak teh ding giugeu cihte om se lo hi.\n5. 5.Korea gam mite bel Pasian thu up cihtakin a umte hi uh a, thungetna mual bangah sun tawh zan tawh thungetna kitatsat lo, awng ziahziah mawk uh a, thaman pia mahmah uhi.\n6. Kawlgam pan mi tampi mah kipai a, ei khamtung mi mah a kitampen hipah hi.Oct14 Ninga ni-in 2002 Seoul World cup Stadium tualpi ah kikhopna kibawl a, mi lah tam ei, Thu le la lah kitai, mit lah kicim kei, bil lah kihampha hi.\n7. 7.Dr. Cho pen maikapi bek hilo, leikha mang bangin a tuat uh a, a hi ding mah hi. Amah pen pawlpi phuakhiapa le siapipa hi mawk ahih man hi.\nSeoul khuapi ah:\n1. Seoul khuapi pen Hang gunpi dunga om hi a, tua gunpi in a phelkham lian cih ding hi ve. Tui tung kanna, lampi kongzingte ah lei le lamka tam lua kisa, khau kiphan kinok bang miamua hi. Et cimthei lo.\n2. Seoul khuapi sungah Kawl gammite ading donghu innbelh pak ding mun, taibuk ( shelter) kici khat na kinei a, tua laiah kisuang het loin inn bangin ki-om thei hi. Korea Seoul khuapi ah Tedim kampau mi 50 val bang ki-om hi. Ei mite pawlpi khat danin na om uh a, Bokdeon Myanmar Community kici-in pawlpi Sya-in Pr. Cin Za Lian (Phaitu ) khasum tawm khat pia-in tu kum sung kizang hi.\n3 Seoul khuapi ah bel na khempeuh computer system na zang uh a, bus line car-te bang hong pai ding nambat minute tua zah hong pai lai ding, a stand/stop pan hong pai ta, pai lo cihte nangawn lam lianpi geiah kilak pahpah hi.\n4 Khuapi sungah thungetna mun tampi pawlpi tuamtuamin zong nei ciat uh a, pawlpi khempeuh gamtat lawpzia a kibangciat kici hi. International thungetna mual ah thungetbuk 207 om a, tua lo mun tampi mahah thunget theihna ding mun om zihziah hi. Thungen mi sun tawh zan tawh tatsat lo hi.\n5 Korea gam bangin gam khempeuh ah Pasian thu zuihna kicitak, kilawp hi zen leh leitung gam bel Pasian thu ah a kini khan ding dan ahi hi. Pastor hi ding peuhmah antan thunget a nuntakpihte kizang bek ci lai uhi.\n6 Seoul khuapi sungah lai khempeuh Korea lai bekbek kizang, kigelh a, mun khatkhat ah manglai tawh kigelh kiaukiau bek hi. Khuami a tamzaw Mangpau thei lo uh a, thusim mello, a paute neu-et nuamzaw zek bang khatin khuamite omse uh a, nuam mel lo hi.October pawl pen ei gamah December kim pawl mah bangin khuavot hi, inn sungah kibukual zaw ciat hi.\n7 Khuapi nuai lei sungah meileng lampi thuap thum bang omsuk a, line 13 bang nei ta uhi.Leitung tawh leinuai tawh a kipai ngeigai ahi hi.\nKa lungdamna lai-in gen nuam ing.\n(a) Zing ka zinna Korea gamlei vangin la ei, Sian aw lum bang nong sunna hi e.\n(b) Lum bang nong sunna hi e Sian, thang van sangah va bang lengleng tang e.\nTangko ahsuahsak ding hi,. attach tawh hong khak ing.


url: =CCJ Pawi ah Bishop Lian Khen thugente :: ZOMI DAILY\nposted on 29 May 2011 at 8:27 am Lomkholna: Article, BishopLiankhen\n1. Kei bang Zomi lel khat, vaimim leh gataam tawh khangpa-in pilna sangpi sin a, maangkaang maangvomte lah ah maatutna ka ngah zawh na-in: “thungetna leh hanciamna”, hang ahi hi.\n2. Kei aadingin holiday cih bang om lo-in, lawmte’n nai khat lai asim leh ke’n nai nih bang kasim teh mi nung mimaa aban zo pan ka hi hi.\n3. Ih sangnaupang hun sungah, thadah leh apieu laihsana-in phat tuamna hong pia vet lo ban ah a kizang theilo khat ahi hi.\n4. Rome om sung, ka lai vuan lai tak in, ka nu’ sihlai ka ngah a, ahih hang dah man hun ding ka pia zo kei hi.\n5. Pilna picing i ngah khit teh, i sep nop khat peuhpeuh sem leng mi nuai ah ki om lo zaw deuh hi.\n6. Ngimna tupna a san leh gim zek tawl zek kisam hi. (High aim, high price).\n7. Tu laitak hun pen, mipil taktak tam phalo-in, a kipilsak atam mahmah hun ahi hi. A kipilsak teng in mun ngah in, a pil taktak te’n ngah khin zo nailo ahih man in, i gam khangto zo nailo ahi tam?\n8. Ei Zomite’n sum leh paai i thupisak a, pilna i nunun hi.\n9. Athak khempeuh zong hoih kim lo a, alui khempeuh zong sia khin tuan lo hi. (Sangmang Hau Go)\n10. Ih pu ipate pen lawki Christian a na hi uh a, eite pen Christian lawki te i hi hi.\n11. Ih pu i pate’ ngeina hoihte nuntakna Pasian kammal tawh phungvuk siam in, no suak sak ni, nuntak pih ni.\n12. Ih gam i lei tulta keuta ci-in nusia in taisan kei ni. Isreal mite mah bangin ih gam i lei zunsiam puahsiamin nuntak gim namsak kik ni.\n13. Ih pilna leh ih siamnate Pasian minthan nading leh i mi isate aa dingin zang siam ni.\n14. Ih mi i sate in, gilkial pen na sa mahmah in, ahih hang laitheilo pen phamawh sa tuan nailo, awlmawh tuan nailo uh hi.\n15. Tu hun pen thugen (agen) siam mi tam in, a sep siam mi ki tam nai lo hi.\n16. Lai Siangtho nuntakna kammal kisim ngeingai napi’n, a nuntakpih kitam nailo hi.\n17. Ih gam pen B.A. ong vive te’n, lo kho sing puo-in, Kumpi na leh Pasian na khut kilen-in i sep khawp ngei ngai ciang hong khangto mahmah ding hi (cf. Sangmang Johnson).\n18. Thu ngaih ki han ciam tei napi’n, zuih kisawm, nuntakpih kisawm zo nai lo hi.\n19. Tu nia na zawh ding nasep khat pen, zing ciang cia nel siahin, azing ciang azah nih na sep zawh kei leh ni khat ai a sum na hi hi (English Proverb).\n20. A zawng ciatciat, apilpa/nu mah kilawm zaw; ahau ciatciat, apilpa/nu in sawt khawm zaw; amel hoih tuaktuak, apilnu mah ngaih baang zaw; hai a mel hoih sang, mel hoih lo a apilpa/nu kizang thei zaw; apil tuaktuak, thu-umte mah in khantopih zaw lai.\n21. Ei mite pen, sum leh paai leh neihsa lamhsa bek hilo; ngaihsutna, thupi khualna, ki-itna, thumanna, thu-upna, ki niamkhiatna, pilna ciimna, thu theihnate ah zong ki zawng lai mahmah hi. Tua banah, omdan khawldan, gamtat luhek kampau ziate zong kiniam lai mahmah hi.\n22. Tu laitak ih neih hunte zat siamna-in, mailam khanto nading kipatna siksan/pansan hoih pikhat ahi hi.\n23. Mite’ nuntakna lapsang sakna-in, nang’ nuntakna a sang pen ah hong tungsak hi (By elevating the lives of others, your life reaches its highest destination).\n24. Lungdamkoh siamna in, ngah kikna ding tuinaakpi ahi hi.\n25. Natup na ngimna mitsuan gige in.\n26. Na nuntatzia-in, na ngimna leh na ngaihsutnate hong kilangh sak hi.\n27. Ih nisim nuntakna ah ih tuak, gimna tawlna, dahna kaihna, hamsat lunglennate in, thu hong ngaihsunsak mahmah a, tua in khantona leh picinna lam ah hong tonpih hi.\n28. I pu i pate in, lungdamna Pasian kammalte na nuntakpih khin uh ahih manin, ngeina hoihte tawh picingtaka anungtate ahi uh hi.\n29. I nuntak sungin, veng leh paam le i kiim i paam a om singkung lopa, ganhingte tawh kilemtaka om khawm diamdiamna-in vantung gam malepna ahi hi (cf. Dr. Do Sian Thang).\n30. Eite-in ni sim nai sim a piang thu leh la leh nate tung panin, thuman thutak i zong thei ding kisam hi. (We seek truth in facts)\n31. Mipawlkhatte-in, van tunggam a kinileh bang kek khat in, a nopna ciiltui kai liangin Lai Siangtho tawi kawm a a gengen hang, leitung nop nading leh kepsiam dan ding, i lei nunna ah, van nunna i tunsakding ki phawk zo nai lo hi. I vantung thungetna a mawkna pi hi lai zen hi.\n32. I mite pen antawk ding han ciam, sum leitawi hang mahmah napi’n pilna tawk dan siam zo nai lo deu.\n33. I mite pen zindo dan (innteek sepdan) zong kisiam zo nailo ban ah zintun dan zong kisiam lo phadiak, zin hoih zin gina hih ding gamla lai mahmah hi (I kim i paam pen innteek hi-in, ei leitung mite pen zinte i hihi). Ei Tedim mite’n zin koicido cih pen ngaihsut huai mahmah hi.\nTopa sungah kongit, sangam u leh nau, nu leh pate, ih pu ih pate in a beisa kum 100 lai dongin, dawi (pusa pasa) nabia uh hi. American Baptist Missionaries te leh Foreign Missions of Paris (Piantit topate) tungpan, Topa Zeisu hong gupkhiatna, lungdamna thupha ana kisan siam ahih manin, tu-in eite in, Christian te ih hihta hi. I Zomite ki ciaptekna ahi Zo vaphual lim ih thupisak ma bangin, Christian te i ki ciaptekna ahi, Singlamte lim zong ih thupisak zaw kan laiding kisam hi.\nEi Zomite-in, mual dawn leh biak-inn dawn khawngah Singlamteh phuh ding i han ciam mah bangin, i lungtang satak tungah phuh ding hun ta hi. A singlamte tawh nungtat tawntungna hong piak bek thamlo in, Topa Zeisu in, Singlamte pen, thuhilna tokhawm bangin hong zaang lai a, tu nidong in eite in bangci gamtat luhek kampau dinga, bangci lampi tawnding cih hong thuhilna, “Kei-in, lampi kahi hi. Thuman thutak kahi a, nuntakna zong kahi hi”, (Jn, 14:6) a cihna tawh hong kipsak lailai hi.\nTua ahih man in, Singlamte pen, nisim naisim i nuntatna sungah, ih ette dinga Topa hong piak nuntakna liimlang, i ki tawitekna, i pikhau, i ciantuai, i tuitai leh i gamhoih penpen (Criterion of Christian Life) ahi hi. ‘En un, hing ta un’, (Num. 21:4-9), ci-in la a ih sak mah bangin, Singlamte pen, kimuhdana, hehna leh kithangpainate a om na munah ki–itna leh kilemna; a ki phasakmite adingin kiniamkhiatna; khat leh khat kitelkhial nate a omna ah mawmaisakna; ci leh sa nopsakna sungah kidiah in mawhna sungah a koltangte adingin, suatatna leh hinkikna; a zultatte leh a zuautheite adingin, citahna leh thumanna; kisimmawna leh kiniamnetnate a om na munah kizatakna; alungleeng akhuangaite adingin, kihehnepna ahi hi.\nSinglamte tawh ih nuntat a, ih kalsuan ciang bek in, Pawlu tawh kibang in, “Singlamte tungah Topa Zeisu tawh ka kikhaikhawm zo a, tu’n kei a nungta hinawn lo, Zeisu ka sungah nungta hi”, ih cingam pan ding hi. Topa Zeisu tawh ih sikhawm a ih thawkhawm leh, Moses leh Tuuno la (Ex. 15:1-21; Rev. 15), Alleluia (Praise the Lord), cih gualzawna leh lungdamna lapi ih sak ziazia dinga, Amen (so be it), hi tahen, ih cina in zong khiatna hong nei pan ding hi. Tua in, Christian picingte i nuntatzia ahi hi.\nIh Zogam, Tedim mite lakah Pasian’ deihna i kicin sak nop leh Christainte kipumkhatna (Ecumenism) i seploh phamawh hi cih phawk ni. Khatkia kikhuasa zo ngei lo hi. Tua ban ah, Christiante kipumkhatna in mihingte phuahtawm thu hilo-in, Pasian sawlna (divine imperative) hi zaw hi. Hih thu pen mihingte deihna hi lo-in, Pasian gelna hi zaw ahih manin, ecumenism pen mission thupi mahmah khat a i koih ding kisam hi. Ei Christiante pen, Topa sungah kipumkhat in, khut kilen, ma pang khawm a, i minam leh i gam i lei apuah khawm a zun khawm dingte i hi hi.\nKamdang khat in ci lehang, Pasian gam pen hih leitung, a diakdiak in i Zogam ah hong kiphuh theih nadingin, ei Christiante in pumkhat sakhat i suah ding ki sam hi. Christian biakna, lungdamnathu i cih pen vantunggam a ding bek hi lo-in, tua vantunggam lei-ah hong tungsak pen lungdamnathu ahih lam phawk siam ni. Christian biakna i cih zong lunggulh biakna bek hi lo-in, nuntakpih biakna leh sepkhiatpih biakna hisak ni. Tua ahih manin ei Tedim Zomi Christiante in kum zalom sawmnih le khat sunga i nuntak zia dingte gel khawl khawlin, mission kum zakhat a cinna kum 2010 ma in i nuntakna sungah biakna le ngeina tawh kituakin picing tak a i nuntak zawh nading, Pasian kammal tawh i upna le i gamtat i luheknate i nuntakna sungah i nosuah sak zawh nadingin han ciam ni.\nTulaitak Christiante dinmun: 1. Tulai Tapidaw biakna sungah vai khat peuhpeuh i sep ciangin, Tapidaw masate hun laia bawlsiat, simmawh, cilphih a nathuak lawh uh a nusiatsa animism dawi biakna leh zu lo-in kiphamawhkik hi.\n2. Lawki Zomite misi bangkua ah sibawlte sikemte simloh in ankeu liik lo ahih hangun, Tapidaw Zomite in misi bangkua ah zu leh sa a kham a neek mateng lungkimlo uh hi. Ei Christiante peuh mahin, tuilum bek tawh nuam khawm dah khawm a, Topa deih dan a i om zawh nang han ciam ding kisam mah mah hi. Vai khat peuhpeuh ah meh ciangbek tawh lungkim lo/phasak lo uh a, saluang simin salu suang uh hi. Animism thupi/phamawh kik mahmah ahih manin, Tapidaw pawlpite pen a si a nuamte bangkua sungah innteek zo nawn lo, vaihawm zo nawnlo-in, zuhai leh sabak bekmah in thu hong nei zawta hi.\nI Pawlpi pen eimau thuthu a i kawiheek ding, i pei lengleng ding hilo-a, thu um/zui mite i hih leh Pawpi thukhun i zui ding kisam hi. Jesuh sisan sungah kizual zo nailo hi. Beh leh phung kipawlna pen hong ultung kikin, ki thupi sak mahmah ahih manin, Pawlpi i cih zong, kipawlna society dan khat bek ciangin, kineu seek ta maw hi. Himah taseleh Ministerte in a mipi/a thuzuite uh Pasian thu thuk pipite muam thapai uh ahih manin, amaute-in valh zolo ne zolo napi’n limsa in, thei tamin, tel kuam om lo dan in ki om hi (the discovery of Zoland by Gougin, 1980, page 2).\n3. I gam tulta, mi nam dangte lakah sal leh innteeng sila kisuak. Mizo gama nasem pawlkhate bang, akamphate’n pi hoih pu hoih amuh uh hang akamsia vanglakte pen kivel kisat ton sial ngawh a hong kigo lel dankhat hih tuak hi. Hehpih huai zong hong kisa nawnlo. Sal suahna thu ki ngaihsun lo-in, khitui tawh i thalawhsa sum pen a hoih a pha leh Pasian deihna lam ah zat ding ngaihsut lo-in, Pasian thupha hi ci-in phualneekin mitphiat kalin gaihtum ding i sawm ta zen hi (Sia Gin Khan Khual; It seems that they want to make history of eating and drinking only, the discovery of Zoland by Gougin, 1980, page 61). Ei Christiante pen Christianism Pasian upna lam pan i nusiatsa animism dawi vai lam tengah i ciah kikta hi (cf. 2Pet. 2:22; Prov.26:11).\n4. Leitung bup huam in, mipil, misiam, mi minthang, mi khuasuak i om tei hang, a tamzaw tawh zing vai nitak vai ki hawm khawm thei lo hi. Tedim khuapi ah Zo lengthe khuang nawnlo, Tedim Sangpi Golden Jubilee innpi ki lam zo nailo, Haiciin lui kikhe zo lo, Sialtaang tui ki khamlo semsem, tuisik takpi ki tawlmeek liang in i kituh niloh hi. Thumanlona gah a lo/a ne i hi hi.\n5. Ngeina kician nei ngeilo minamte bangin i om a, niik nangawn puan in kisil in, tawngnok (puandum) pen niik in kiteeng ta leuleu hi. Zum huai hi. Ngaihsut huai hi.\n6. Tulaitak pen, i Ministerte in mipi a makaih ahi uh hi. Leitung leh Vantung thu amaute khut sungah om hi. Amaute in zong ‘Zomite khantohna pen Pasian hang bek mah hi’, ci-in thudangte thawl sak zolo uh hi. Kimakaih khialta i hih manin, Gongkhak thei; Khansih thei, Innmang thei cihte peuhmah Zomite ngaigsutna lungsim sungah teeng nawnlo in i zulhzau mang gawp ta hi. Ei Christiante in Pasian hehna a thuak tak ciangun, Pasian dan ci lo-in, ‘Dawi peh’ peuh ci zaw sawp uh hi. (the discovery of Zoland by Gougin, 1980, page 48).\n7. Pawlpi tam semsem pung semsem 100 bang val liang leh kilawm, ki-itna leh ki pumkhatna peeng semsem. Hazatna, kielna, phulakna, kibawlsiatna khang semsem, mawh maisakna, kizaktakna, lungduaina teng veng semsem, Kha gilo, Khanin gah tam lua, Khasiangtho gah om phalo, Christiante nuntakna ah Khasiangtho nuntakna gun mei bangin thengta (cf. Gal. 5:22-23). Pasian thu um/Pasian nasemte’n sum vai leh numei vai cihte tawh Pasian min ki daisak hi. Thu-umlote kizozo nailo-in, amau in hong zozaw ta hi. Mopawi nopci ding ki hanciam tek na ven, innkuan nopcit ding ki vai hawm zo nai lo. Zomi innkuan sungte ah, Teek leh mote ki lemlo pha deuh. Tate’n zong nu leh pate thu mang nuam nawn phalo. Inn kuansung limcit lona-in pawlpi sung hong lawh to.\nBiakna upna tuamtuam hangin ngeina van manpha tampi mei tawh kihal tum ta. 1990 kum pawla kipanin Zogamah BEH thu hong kikin kik leuleu-in, a ki-it a kingai sapipite zong hong ki-it nawnlo hi. Beh pawi khawng, khua pawi khawng a uang takin ki bawl ngeingai . Tua tawh khawl lo-in, biakna pawlpi sungah zong beh in thunei kawmkawm ta hi.\n8. I Pawlpi tekah, biakinn hoih, inn hoih lo hoih lam ding ki han ciam tek napin, thu-um kician, thuzui hoih hih ding kihanciam zo nai lo hi. Lai Siangtho anungta Pasian kammal zui-in nuntakpih ding sang, Lai Siangtho pen ei deih dan bek in, ki deihkaih pian ta maw hi. A dang khat in cileng, Lai Siangtho in ei hong makaih in, a deihna i zuih ding sang, ei i deih dan hat in kitawi ziau in, cim phawng dan khat bek in kisim lel a, Pasian kammal pen nungtakpih ki sawm zo nai lo. Pasian kammal, Lai Siangbu, Zomite’ bangkuan sungah, zin tang lai, zual zo nai lo.\n9. Ei Tedim Zomite pumkhat suah theih nadingin:\nLai Siangtho kammal proper namete kibang sak ding (Matthew, John etc..),\nTopa thungetna (Vantung thungetna) namkhat version khat bek nei ding,\nZomite Pasian phatna labu namkhat ahi ciangciangin,\nSunday school pai zia leh Zolai zat dan leh hilh dan,\nChristian common culture/minam lapi neih ding cihte a phamawhin kisam hi.\nHihte pen thu taangzai, thu haksa mahmah hi napi’n, ngaigsut thei leng a olno mahmah khat hi ta leuleu hi. Bang hang hiam cih leh eite pen animism dawi nusia in Pasian Christianism a angpomte i hi a, Christian ngeina thak tawh i kalsuan zawh nadingin, i Missionaryte in hong pattak sate i hi hi. Hih thute, Missionary te leh Tapidaw masate-in Church conduct/precepts a na bawlsa uh hinapi’n, i mansuah leuleu hi. Pierrie Gheddo kici RC Topa khat in ama gelh, ‘Bang Hangin Leitung Thumna Third World Gamte Zawng Uh Hiam?’ cih laibu sungah leitung thumna gamte a kici Asia, Africa leh Latin America gamte ah biakna pawi leh ngeina pawi tuamtuamte tam lua ahih manin sum khol man/theilo uh hi, ci-in gen hi.\nLeitung/ngeina pawite biakna pawi dingin i laihna ah hih thu kidop ding kisam hi. Biakna pawi, lungdamkoh pawite i bawl ciangin sum a khengvalin mawk zat ding hilo hi. A thu (Message) thupilak ding hizaw a, a kihel mimal kim lungnuamtak in kilawmtatna a neih theih ding uh thupisak ding kisam hi. Nuntak khuasakna a sukha zah dong dingin sum tampi beisak-huai lo hi’, hong ci ngiat hi. Tua ahih manin, ei kiangah zong, si-in bei thuah; nuam in bei lua, ahih nawnlo nading hunta hi.Tu ni pawi bawl, zing ciang anngawl ci liang pen ngaihsut huai mahmah hi. Khiatna neilo beinate Pasian min tawh peel zo leng, noptuamna, khantohna leh picinnate-in hong nungzuih pah ding hi. Saul kumpipa in Pasian maipha a ngah lai tak in, a upna zong picingin, a gam sung pan dawi siam, aisan thei teng khempeuh hawl khia hi.\nA hih hang, Pasian in amah hong nusiat ciangin, upna lamah zong hong thanem tak teh, a hawl khiatsa En-dor khua a, dawi siamnu hong dawt bawl mah bangin (1Kings 3:3); tu lai tak i Christian tawn ziate i et phat kik kei leh thei lo phawklo kal-in, from animism to Christianism pan from Christianism to familism, clannism and tribalism, nepotism, privatism, personalism, semi-paganism etc. dawi nusia in, Pasian i angpom hang, Pasian nusia in inn kuan, beh leh phung din mun, kipawlnate ah i tun kik ding lau huai hi.I nusiat dawi biakna, i hawlkhiatsa dawite, tuni-in Christiante bangkua sungah thu hong nei kik in, hong zual kik leh ki lawm sa ing. Naboth in kumpipa Ahab kiang ah, hih leeng gah huai, kapu kapate gamh pen nang kong piak ding Pasian in deih lo hi na ci ngeu hi.\nAmah in a sisan a luan dong a huan na cing na kem hi (1Kings 21). A pu a pate ngeina leh a upna khah suah peuh mah lo hi. Tua mah bangin ei Christiante in zong, Pasian hong piak ngeina hoihte leh a diak diak in Pasian i gamh hoih pen a hi, i upna pen Isau banga an kuang khat peuh, na dang khat peuh tawh i khek hial lo nadingin, i han ciam mahmah kul ding hi. Pasian thu hong tunzawh kum zakhat khitteh Zomite in i lungngaih kik ding pen, “Eite sungah Lungdamnathu in zung a kha taktak hiam? or I upna, i ngeina leh i thu up zia leh i thuzui ziate a kizawi tawn hiam? cih thu ahi hi.\nTua hi-a, Zomite ngeina tawh lungdamnathu nuntakna Pasian kammal sang thei lehang Zomite Christian picing taktakte i hi dinga, Christ in zong Zomite Topa taktak hong hiding hi. Tua ciang bek in, Zomi Christiante in, kha thu ah, taksa nuntakna ah, pilna siamna ah, Pasian thuthuk/laigil ah cih bang in, a ciang a ciang pan in, din mun namkim pan lawh cingin i khangto pan ding hi.\nCaritas in Veritate, Benedict XVI: Only in truth does charity shine forth, only in truth can charity be authentically lived. Truth is the light that gives meaning and value to charity. Love comes down to us from the Son. It is creative love, through which we have our being; it is redemptive love, through which we recreated. Love is revealed and made present by Christ (cf. Jn 13:1) and ‘poured into our hearts through the Holy Spirit’ (Rom 5:5).\nTo love someone is to desire that person’s good and to take effective steps to secure it. Besides the good of the individual, there is a good that is linked to living in society: the common good. It is the good of ‘all of us’, made up of individuals, families and intermediate groups who together constitute society. To desire the common good and strive towards it is a requirement of justice and charity. Paul VI proposed Christian charity as the principal force at the service of development. Testimony to Christ’s charity through works of justice, peace and development, is part and parcel of evangelization, because Jesus Christ, who loves us is concerned with the whole person. In the design of God, every man is called upon to develop and fulfil himself, for every life is a vocation.\nAs society becomes ever more globalized, it makes us neighbours but does not make us brothers and it cannot establish fraternity. Poverty and hunger still reap enormous numbers of victims among those who, like Lazarus, are not permitted to take their place at the rich man’s table. Indeed, the elimination of world hunger has also, in the global era, become a requirement for safeguarding the peace and stability of the planet. Moreover, one of the most striking aspects of development in the present day is the important question of respect for life. Deeds without knowledge are blind, and knowledge without love is sterile. Indeed, “the individual who is animated by true charity labours skilfully to discover the causes of misery, to find the means to combat it, and to overcome it resolutely”.\nCharity in truth is a force that builds community…With good reason, Paul VI taught that, “everyone who works is a creator”. The reality of human solidarity, which is a benefit for us, also imposes a duty. The sharing of reciprocal duties is a more powerful incentive to action than the mere assertion of rights. Nature speaks to us of the Creator (cf. Rom 1:20) and his love for humanity. It is destined to be recapitulated in Christ at the end of time (cf. Eph 1:9-10; Col 1:19-20). Thus it too is a ‘vocation’.\nOne of the deepest forms of poverty a person can experience is isolation. If we look closely at other kinds of poverty, including material forms, we see that they are born from isolation, from not being loved or from difficulties in being able to love. Poverty is often produced by a rejection of God’s love, by man’s basic and tragic tendency to close in on himself…The development of peoples depends, above all, on a recognition that the human race is a single family, working together in true communion…\nWithout God man neither knows which way to go, nor even understand who he is. In the face of the enormous problems surrounding the development of peoples, which almost make us yield to discouragement, we find solace in the words of Christ:”Apart from me you can do nothing” (Jn 15:5), and then encourages us: “I am with you always to the end of time” (Mt. 28:20). God’s love calls us to move beyond the limited and the ephemeral, it gives us the courage to continue seeking and working for the benefit of all, even if this cannot be achieved immediately…God gives us the strength to fight and to suffer for love of common good, because he is our All, our greatest hope.\nDevelopment needs Christians with their arms raised towards God in prayer, Christians moved by the knowledge truth-filled love, caritatis in veritate, from which authentic development proceeds…For this reason, even in the most difficult and complex times, we must above all else turn to God’s love. Development requires attention to the spiritual life, a serious consideration of the experiences of trust in God, spiritual fellowship in Christ, reliance upon God’s providence and mercy, love and forgiveness, self-denial, acceptance of others, justice and peace.\nChristians long for the entire human family to call upon God as ‘Our Father!’ In union with the only-begotten Son, may all people learn to pray to the Father and to ask him, in the words that Jesus himself taught us, for the grace to glorify him by living according to his will, to receive the daily bread that we need, to be understanding and generous towards our debtors, not to be tempted beyond our limits, and to be delivered from evil (cf. Mt. 6:9-13).\nMe) Ei mite lakah, mipil taktak sangin, a kipilsak ki tam zaw hi. Pilna leh ciimna a thuah khawm mi ki tam nai lo hi. Mite’n ei mipil hong cih ma-a ei leh ei mipil misiam a kici namte, ei leh ei tukpaal a kipia namte i hi hi. Mipil zong ki om kawm kawm napi’n, a muan huai, liimbel pangbel theih ding ki tam zo nailo hi. Sum leh paai zong anei kawmkawm ki-om napi’n a ki piakhia ngam, a zek ngam ki tam nai lo. Khangnote, thugen siamte i suah nading in, thu ngaih siam leh a ciapteh siamte hi ni! Mai kai siamte i suah nading in, thumaan in thuman siamte hi ni! Thu i man leh i thu hong kimang ding a, i gen bang a i gamtat i kalsuan leh i thu genna in zong man hong nei in, hong kizuisak ding hi. Tua hi leh makaih siam le makai hoihte i hihpah ding hi.Tua ahih manin, eite lakah, mipi leh taangpi taangtate’ muan, mi zapi ahuai zo ding makai, mipil misiamte leh mihaute kisam mahmah lai hi hang.\n– Pasian thu up/zuih khit, kum 25/50/75/100 cin Jubilee kibawl tei naven, Pasian kammal kinuntakpi nailo; Pasian ka um, dawi kapai khia kici naven, ci leh sa deihna bek tawh kinunta lai lua, kha nuntakna lamah kipicing zo nailo, a etteh huai zong kitam nailo. Loyalty to Christ and Superiors: Remember your superiors, who spoke to you the word of God. Consider how they ended their lives, and imitate their faith (Heb. 13:7-8). Tu ni-in eite in, i missionary te bang in a etteh huai, Pastor te leh thuzui muan huai bang zah om ta i hi hiam? Nidang Corintu pawlpi sung dan bang in, tu in zong eite lakah, kei Jesu pawlpi cih sang, kei Paulu pawl, kei Apollos pawl cih dan khat in kikhen thang ziazua lua hihang. Tua in, i kipumkhatna hong thanem sak mahmah hi. – In times of weal and woe or in jeopardy, people will be united if the Church leaders are united and will remain scattered if they lead a different stand. Coming together is is a beginning; keeping together is is progress; and working together is success.\n– If the Lord had not been on our side… Haggai 1,2; Ps. 124. Those who trust in Yahweh is like Mt. Sion Ps. 125. Song of the returning exiles – sowing in tears will reap in joy Ps. 126. If Yahweh had not built a house Ps. 127.\n– ‘Sai a sih ciang in a ha nusia a, sahang a sih ciang in, a vun nusia hi’, a cih bang in, i sih ciang in, i tu itate ading nusiat i neih kul buang hi. Lei tung ah i nuntak sung in, bang mualsuang phut ding a, vantung ah i kham lukhu ding e…\n– Makai le mi pi ki zop na dan: Ei zo mi te pan makai in hong kitel leh lah ut mello, mi dang makai le lah makaite hawmthawh, gen sia thei zel hi hang. I phawk ding thu ah, makai siam khat pen mipi a siam lo man in, makai siam lo suah thei a, makai siam lo khat pen mipi te a siam man un makai siam mi suak thei hi. Banghang hiam cihleh makai siam khat pen zahpih in, kobawlin gensiasia le’ng hong thanem ding a, a pilna, a siamna hong zang zo nawn kei peuhleh a siam lo hong suak ding hi. Tua mah bang in makai siam lo khat zong pil hi, siam hi, hatkat hi, muanhuai hi cici peuh le’ng a tha nuam ding a, hong hahkat semsem in, asepna in pilna guanin makai siam hong suak ding hilel hi. Hih bang in makai le mipite kizopna thu-ah zong i lungsim puakzia i siam ding thupi mahmah hi(Rev. En Khan hau, Preident, Zomi Baptist Convention of Myanmar; ZBCM; Zomi Christian Literature Society; ZCLS, Phawk gige ding thu pawlkhat, , Zomi Siamsin Magazine Vol. 2, 2008).\nTua ahih manin khangnote in i neu tung a kipan thu ngaih, thuzuih, thuman siamte hi le hang, mailam ciang in zong makaih siamte i suak thei pah ding hi. Ei mite pen, i minam sung ah, a pil a siam om tei napi hang in, kithusimlo, kizui nuamlo, vang ki pialo i hih man in, minam hamsia i suak a, i ki thu tuaklo man in i ma nawh pen mite sila suak ding a a ki thawithawi i hi ta hi. Khasiat huai mahmah hi. Tua a hih man in, pil taleng mawl taleng, hau taleng zawng taleng, ton khawm diamdiam, vai hawm khawm diamdiam thei leng i minam sung ah, kigensiatnate hong bei in, ki-itna,kilemna, ki zahtakna leh ki pumkhatnate hong om ding a, thupha ngah minam taktak i hi ding hi. Ngaih sut huai mahmah…(SK. Gin Khan Pau, President – KZBA)\n– Eimite in, social relationship, mite tawh I kizop ziate cingtak zo nailo hi. Kipahtawina, ki uapna leh khat leh khat vang kipiak dan zong kisiam zo nailo hi. Kinoppih leng I lungdamna azahkhatin khangto a, kidahpih leng zong I dahna a lang hong bei in, paaidan hong nuam tuampah hi. I khialhna, I thanemna, kicin lohna le I ginat lohna teng kawmkalah I hihzawhna le I septhei sunsunte tungah kinga-in tha I lak thei ding ki sam hi. Thanemna le hihzawhlona tampite lakah Galngam thaltang banga I neih ihih theina kiau khat pen I zat siam theih ding kisam hi. Kigalbawlna leh kinenniamnate in gu bangin kha a, kideihsakna leh kithapiaknate in khuaizu bangin khum hi.\nTua hi a, leitung taksa lam hita leh kha le biakna lam hi ta leh mun khat peuhpeuh ah gualzawhna, matutna khat peuhpeuh I neih ciang ei leh ei kipahtawi tangtang thei leng kilawm in zong hong etlawm mahmah ding hi. Ki pahtawina pen nget ding sang piak dingin kilawm zaw hi. Mi napahtawi thei leh nang zong apahtawi huai zaw kan lai na hi hi. A pahtawi huaite pahtawi siamna-in kipak huai in, mipi tanna zong ahi hi. Ngaihsut hoihte leh pilna siamnate-in, leitung pahtawi-in etlawmsak in, khangto sak a, paakpalhte leh agim namtuite in gamlak leh huihlak no suahsakin namtuisak hi.\nVukkhalte in mual sangte pahtawi a, kha le aaksite in vantung pahtawi in tang zeizai sak uh hi. Guaitui in nu leitang pahtawi in khaicite posak a, nitang in zong ankungte pahtawi-in khangsak hi. Ciktui leh luituite in guntuite pahtawi uh a, guntui in tuipi pahtawi hi. Tuipi in zong mihing ganhingte pahtawi in, nuntakna le noptuamna tampitak hong pia hi. Singkung lopate in huih siangtho le adang a kisam tuamtuamte hong pia in, mihing ganhingte’ nuntakna tha hong pia in hong pahtawi hi. Mihingte in upna leh muanna tawh Pasian pahtawi uh a, Pasian in itna hehpihna leh mawhmaisaknate tawh ei mihingte hong pahtawi hi. I kipahtawi ciang zong athu ala I tot siam ding kisam hi. Midik mithupite in pahtawi nading, kammal, athu leh ala ding zong tangtang in, mi pahtawi tawntung thei uh hi.\nEi leh ei kipahtawi siamna-in lungsimleh pumpi hong cidamsaka, sep le bawlzia dingte zong hong theisak in, daupaina le matunna hong pia hi. Ei leh ei I kipahtawi ciang I tha khauhin zong ki muibun zaw deuh hi. Mainawt lungsim hong neisak a, sepding leh vai tuamtuamte ah thalawpna leh kimuanna hong pia hi. Nakhat peuhpeuh I sep ding ciang mainawt lungsim I neih tawntung ding kisam hi. Tua hilo-in, ei leh ei kienneu, kikosia ngingei in, ‘a lo’ lam vive a I kingaihsut leh a ki lalthang thei ziau ding ahi hi. I gamtat I luhek I kampaunate a kipan sep leh bawlnate leh I ngaihsutnate avek in hoihin, dik khin loding hihmah tase leh ei leh ei ki pahtawi tha kipiak siam in, mainawt lungsim tawh kalsuan kinken leng I kicintaklona leh I khialnate hong beibei in, dikna leh picinnate in hong zuan dinga, a hun hongtun ciang gualzawna leh mintannate pen ei a mah hong hi veve ding hi.\nTua hi leh I theih loh kal in, I theih ngei nai loh thupi zaw I sak khat I ngah bek ding hi. Tua nung ciangin, I pilnate in hong haisak nawnlo in, I siamnate in zong hong maizumsak nawnlo dinga, I gualzawhnate hangin mite lakah zukham ankham I bang nawn kei ding hi. Ei leh ei ki pahtawi siam ding kisama, ei leh ei I kipahtawi khial loh ding zong thupi mahmah hi. Tu hun pen pil hun leh ki pahtawi hun hi a, ei hun lap lai khangnote in, I tung I nuai, I kim I paam, anai agamla deidan selo-in ki pahtawina le ki thapiak siamna tawh I lungsim, I ngaigsuhna le I nuntaknate no suak sak tawntung ni( e.g, My mother honoured me with a dinner party whenever I passed my exams, and that became a driving force for the next year. For that reason, I am what I am now, thanks be to God and to my deceased mother). Et in lawmsak ni. mainawt lungsim vom vinven/kinken ding hihang.\nKhantoh gimnamsak ding hihang. Mihingte-in social being i hih mah bangin, ahun luanzia tawh kizui a kipawl khawptheina leh sep khawmtheinate kisam mahmah hi. Nidang lai in, ton leh han, gal aih sa aihte kithupisak mahmah hi. Tu hun ciang ahih leh gal le sate zong bei ta hi. Gal man sa man te hun bei in, pawl man, lawm man in gual huai thei hun hi ta hi. Na khat peuhpeuh I sep ciang, vomlo nawk hun beita a, hi diamdiam a nasep hun, kipawl theih kipawlmawh a kipawl hun hi ta hi. Kei, nang, kopawl, nopawl cih hunte bei khin a, ei cih hun hita hi. Nidang lai in, ipu ipate in, khua khat peuh ah, zawl nanei uh hi. Zintun paai khaina in na kinei uh hi. Mihingte nuntakna sungah thu hoih la hoih a om mah bangin, thusia lasia zong om hi. An leh kiak bang in apo khawm akhang khawm ahi hi. .Ahoihte in asia kilangsaka, asiate in ahoih hong kilangsak hi. Lumbangsun a thalbang suanding i tuaidawngte lambang paakin, pattah siam ni.Diplomatic relationship is another story.\n“The more we find ourselves outside without loving God, the more everyone moves away from his neighbour. Whereas if we love God, the more love brings us closer to God himself, the more we unite in love of our neighbour. and the more we unite with our neighbour, the more we unite with God. This is the property of love”, says the wise starets. We need concrete steps to overcome the problems of of security, to build bridges of confidence. (The meditation of Kirill, Patriarch of Moscow and all Russia, written for 30 days for Holy Easter).\n– The one who prays is not afraid, who prays is never alone, and who prays is saved.\n– Micro-relationship…narrow relationship; Macro relationship…wide relationship with other people; decadence of culture, egoism and decadence of enviroment, deforestation.\n– Love in Truth: Where there is no vision, the people perish (Prov. 29:18).\n– I cannot predict the future, I cannot change the past. I have just the present moments. I must treat it as my last. I must exercise compassion, help the fallen to their feet. Be a friend unto the friendless, make an empty life complete.\n– As the Scripture says, “How beautiful are the feet of those who preach the gospel of peace; of those who bring glad tidings of good things!” (Rom. 10:15; Is. 52:7), the physical presence of all of you here among us has brought peace, joy, and prosperity for our spiritual as well as our moral needs. We do believe also that, as the land where Joshua went became the possession of God’s people (cf. Joshua 1:3), and so the soil on which you all put your feet will become a blessed land.\nMangkang, mangvomte’n zong amau gam tek mah puah uh hi, it uh hi, angtanpih uh hi. Lainat mahmah uh hi. Mang ngilh cih thadah phawk mahmah uh ahih manun mite lakah gen thanuam mahmah uh hi. I tuntun na-ah I gam I lei phawk siam ni. Na tu na tate uh Zomi mah ahi den dingin na hih sawn un. Judahte a omna peuhpeuh uah Judahte mah hi uh a, Vaphual zong a omna peuhah Zo Vaphual mah va hi hi. Koikoi-ah om taleng Zoheisa paak pen Zoheisa ahih mah bangin, no zong koikoi-ah na om kha uh zongin Zomi mah hong hiden a,, sum leh paai, pilna siamna leh neihsa lamsate tawh a gaal panin I Zogam hong phung vuh un, hong puah hong zuun siam un, ci-in Zogam min tawh kong thuum hi. Eimah in I pat kei leh kua’n hong patsak ding hiam? Zekai nai kei, a hun om lai, lap lai mahmah hang. Sul hei kik ni. Better late than never; Rome was not built in a day, cih paunaakte phawk siamin, lung duai takin maa pangkhawm ni.\nZogam in mi citak kisam hi. A gam it ding mi kisam hi. Gam phattuam nadinga nakpi taka na a sem ding mi kisam hi. Azawng ahau, alian aneu, cih om lo-in mi khempeuh kisam hi. Tangval thahatte thagui thatang tawh hong pang ding uh a, pilna siamna leh sum leh paai nei te’n, a pilna a siamna uh leh a sum a paaite uh tawh kuhkal takin ma hong pang ding uh hi. Naupangte-in thumanna, sawlmanna leh thukhualna tawh gam ading bang ka sem thei ding hiam, bang ka hih thei ding hiam cih thu tawh hong pang ding uh hi. Zogam hong paallun ding hi. Nang lo-a a paal ding na deih hiam? Nang zong a paallun sakte lakah khat hi nuam lo na hiam? Zogam adingin hih bangin ka pang ngei, ka pang khin, ka pan laitak hi, na ci thei hiam? Kingiahsun pha in. Zomite’n Zogam I puah kei leh, hong puah sak dingin kuamah hong pai lo ding hi, cih phawkin a zuun dingin kipan ni.\nRoger Green in, “Wherever your heart is, there your feet will soon take you”, a cih bangin, I lunggulhna peuhah tun thei hun hita a, I ut bangbang zong a kihihthei ding din munah a kitung hita hi. “Na lungsim ngaihsutnate, nuntakna nak hi a, na neihsa a manpha pen bangin nakep ding ahi hi” (Prov. 4:23) acih mah bangin, mailam nuntak nading gelna ah ngaihsutna pen thupi mahmah hi. Mi tampite’ lunggulhna leh tunnate zong ei adingin thupha na hi khollo thei hi. Pasian’ lamlahna tawh kizui-in I khensatna pen ei adingin thupha na hi zaw thei hi.\nPhilippines Senate President a sem lui Jovito Salonga in hih bangin na gen ngei hi, “Money can buy pleasure, but it cannot buy hapiness” (Sum tawh I lunggulh [nopsakna] khatkilei thei a, ahih zongin lungdamna leh lungnopna pen kilei thei lo) a cih thute banah, “And the truth is that, the things that money cannot buy are the things that really matters in life”, (Aman in cileng, sum tawh I lei theih lo nate I nuntakna sungah a thupi zaw leh a kizang thei zaw peuh na hi gige thei zanzan hi), cih thu a genngei pen thupi leh thei huai mahmah hi.\nTu laitak Philippines Christian University a Pesident a sem Dr. Oscar S. Suarez in zong gen ngei thu khat thupi kasak leh man kasak thu in, “If you do not tell your own story, then some one else will tell your story, but that can (or) cannot be true story”, “Na tangthu nangma’n na suut kei a midang khat peuh in hong suut sak leh zong man thei zong man lo thei hi”. Tua ban ah thu tuampi hong suakkha maithei ding hi. Tua ahih manin, tulai khantohlam a manawh eimite in I tangthute a hun tawh kizui-in I sut zawh nading leh mi khat tung tawnin a thei pante I suah loh nading han ciam ni! “Tuun I lungtup – Zua I lungtup; Taang I lungtup – Lia I lungtup”, tu laitak eimite I sunmang bang ciang tungta ngaihsut kik huai pha mahmah hi.\nGam Khangto i Cih in Banghiam?: Cortes (1982) genna ah, gam khangto I cih in, a diakdiakin: *Gam sungah nek leh dawn, silk le teen ahi zong, kikhuasak zia, gam kimakaih ziate, daitak/diktak(steady – pongmaan) taka khantohna tawh a kimakaihna gam; * …kiim leh paam le taangpi taangta tawh pangkhawm…mimal kim ciat in zong amau mapan theihna munmun panin suahtakna zang thei ding…Khantohna pen tuitakhan dan ding hilo-in, mi pawlkhata ding bek zong hilolai ding…Khantohna I cih pen, “Mihing nuntakna – ah, hong nawngkaisak thei. gilkial dangtakna, natna satna leh zawnna a kipan kithupi simlohnate om lo-in, nek le dawn, silh le teen kitasam lo-a, suahtakna tawh liangko kikimim, mihing khat le khat kizahtakna leh ei le ei mahmah zong kitheih siamna a omna ahi hi” na ci lai hi. Liangko kikimna, khat le khat kizaktakna banah, ei le ei mahmah zong kitheih siamna pen thupisak mahmah hi. Numei leh pasal kideidanna, a nei khat peuh, beh leh phung kicing khat peuh in kipawlna khat peuhpeuhah ahi zong, khua sung pawlpi sungah thuneihna, cihte I zawnna I hainate leh I thanemnate paulap dena lungsim cinatna: ei le ei kisan siamlona a om lohna gam hiding…\nNgaihsutzia a tuam tek kinei thei, ahih hangin kalsuan khop theih nading pawl khat ensuk ni: a) Vaipuak kilamzia a thupilakte: Hih ngaihsutzia a thupi lakte in, “Sanglai simna in kiim le paam khantoh nadingin kipawl khopna tuamtuamte zangin panmun lak theih nadingin tha hong pia hi. Tua banah mimal khantohna zomto leng gam khantohna bulpi hong hi ding…(Collines, 1991). Hih ngaihsutna-in, nek le dawn, silh le teen … kiim le paam khantoh nading ngaihsutna tawh, mimal khantohna sangin, Vaipuak kilamziate khutletin, kiim le paa khantoh nading masak zaw hi. Cortes (1983) in Pilna zonna tung tawnin kiim le paam khantohna leh mimal hamphatna na enkak hi.\nKiim le paam khantohna leh sumlei suzuaknate a kibangin thupi a; pilna in sumlei sumzuakna leh kii le paam khantoh theih nadingin lampi ahi hi. Hih pilna in mimal ading a kisam pilna, theihna, leh nuntak nading sumzon paaizon theih nading lampi hong laka; midangte’ upna, ngeinate-ah theih siamna leh san siamnate hong khangsak; banah kiim le paam khantoh nadingin a kisam bangin Pilna in hong suito to-in hong puak kikkik thei hi”, na ci hi. b) Pilna pen Kahlei banga a Zangte Ngaihsutna: Hih ngaihsutna a nei pawlkhatte in pilna cih pen thupi mahmah ciangbek hi lo-in, hih tung tawnin, kiim le paam khantoh tek theih nading leh tua zomto-in gam khantoh theih nadinga kahlei banga hong kalsuanpih ahi hi” ci uh hi. Tua bek thamlo-in, gam khat hong khantoh theih nadingin, “pilna bek thupi hi, cihbang om theilo a, a vekin a thupitna a kibang kim hi”, na cih thuah lai uh hi. bangbang hita le pilna zonna, sangkahna in Sutpi bangin a bulpi ahihna pen kimuthei hi.\nGam makai khat peuhpeuh in thuhoih lahoih geelgeel mah taleh, a ngah/sang dingte in I sansiam, I zatsiam kei leh, phattuamna tam kingah zo taktak lo ding hi. Tu laitaka gam kimakaih ziate ahi zong, nuntak haksatnate hangin pina zonna-ah paulap ding tam mahmah kha ding hi. A hih hangin, NGOte’n sum leh paai tawh ahi zong, pilna lam leh a kisam bangbangin mite nuntak zia hong enin hong panpih uh ahih tek, Hausa leh Siampi tawh a kimakaihte I hihnate lungngai kikin, tu laitaka hong uk kumpite hong makaih ziate tel a, gam khangtote kimakaih ziate tawh I etkak theih ding pen I kalsuan theih masak ding kisam hi.\nNasepna khat peuhpeuhah, I dinmun I kitel masiah kikhelna in mun la thei lo a, kikhelna khat peuhpeuh a om theih nadingin,…botkhiat ding le phelkhiat ahi zong, suksiat ding leh suankhiat ding ahi zong, lam ding leh phuh ding ahi zong… (cf. Jer. 1:10) om den hi. Pasian in Jeremaih a sawl bangin gam le lei minam ading sawlna a ngah eite adingin ma I sawt ding ahi hi. Khualzinna-ah tai 9 pai nading kal khat pan a kipat mah bangin, mipi kikhel nading mimal pan hong kipan khia ding ahi hi. Tua panin a kikhenkhia theilo Mipi/Milip kikhelna, Ngeina kikhelna leh zuih ding lampi ding geel siamna, cih teng pen khauhual bangin a kiheek, suangthu thum bang ahi hi. Zuih ding lampi I theih hangin milip in theina kihual i neih kei leh, i ngeina hong khangto theilo ding hi.\nMilip in pilna, thumuhna, leh theihna i neihkim theih nadingin mimal pan kipan in, tu laitak dinmun, gam kimakaih ziate tawh i kalsuan thei nadingin, Biakna lam pan nasia takin na I sep ding ahi hi. Biakna bulphuhin kipawl khawma mikim in pina I neih theih nadingin pilna piakna pen I kalsuan theih nading khat ahi hi. Pilna piakna sungah hunkhat lai-in mihingte ading a kisam bulpi pen Lungsim ading lungnopna, Pumpi ading nek le dawn, silh le teen, inn leh lo ahih banah, Kha ading leh tuhun ciangin ngaihsutna, lungsim cidam nadinga kipan, sep siamna, theih theihna teng a ding kigeel ta hi. Zomite Topa’n thupha hong pia in, minam khat I hih hang, gam khat zahin leitung bup tawh thu leh la a kivaihawm, a kikalsuan I hihnate lungngai kawmin I omna gam peuhpeuh panin hanciamin mapang tek ni. Zogam nosuahsak ni, nuntak gim nam sak ni! Lungdam, Msgr. Felix Lian Khen\nPrevious: Zomi te tungah laikhak ~ P. Lianbawi\nNext: Do Khan Khup, Th.D (Summa cum laude)\nMalaysia, Penang aom suangmanpha zuakna ah Pistol tawi damiah mi 2 lut